Kuinka Pysyä Hereillä | Yle Areena Lasten Elokuvat\ngaro autolämmitys. Hevosjuotikas Kuinka Pysyä Hereillä Myös piparminttuteen ja vihreän teen juonnista voi olla hyötyä, kun taas alkoholista ja virvoitusjuomista pitäisi pysyä erossa. 2. Syö ateriat noin kolmen tunnin välein, jolloin aineenvaihduntasi pysyy hereillä, eikä nälkä yllätä. 3.\nKuinka elää 100-vuotiaaksi — 5 kullanarvoista vinkkiä 27.12.\nMikäli sinulla on haasteita pysyä hereillä päiväsaikaan, saatat hyvinkin kärsiä unen puutteesta. Nykypäivän vitsaukseksi noussut unettomuus on vakava ongelma, johon kannattaa tarttua jo varhain.\n26.9.2019 · Katso kuinka 1-vuotias poika yrittää pysyä hereillä välipalan aikana.\nPoliisitarkastaja Tommi Reen Poliisihallituksesta ohjeistaa, että tärkeintä on pysyä rauhallisena ja laittaa heti valot päälle. Näin varas huomaa, että talonväki on hereillä ja hänet on huomattu. 112:een kannattaa soittaa mahdollisimman pian. – Kun varas huomaa, että asukkaat ovat hereillä, hän.\nOn yksilöllistä, kuinka kauan kahvin piristävä vaikutus kestää, mutta yleensä puhutaan tunneista. Ne, jotka ovat kofeiiniherkkiä, tuntevat nahoissaan pahiten myös kofeiinin kyvyn aiheuttaa ahdistusta. Muista,\njoka lukee viime hädässä tenttiin ja haluaa pysyä hereillä,\nSää Krakova Ampparit.comin sääpalvelusta löydät paikkakuntakohtaiset säätiedot ja ennusteet. Tarkista helposti, miltä 10 vrk sää näyttää paikkakunnallasi! Palvelusta näet myös tuntikohtaisen ennusteen, sademäärät ja ilmankosteuden tiedot. Ilmasto ja sää Puolassa Tällä sivulla on yleistä tietoa Puolan ilmastosta ja säästä. Alapuolella olevassa taulukossa on kaupunkikohtaisia lämpötiloja ja sademääriä. Sää Krakova Lokakuuta 2020. Matkaopas ja neuvoja. Lue yleiskatsaus ilmasto.\nYhdysvalloissa senaatti on päättänyt presidentti Donald Trumpin virkarikosoikeudenkäynnin toimintatavasta. Senaatin republikaanienemmistö kaatoi demokraattien muutosesitykset maratonistunnossa, joka kesti lähes 13 tuntia ja jonka lopussa senaattoreilla oli CNN:n mukaan hankaluuksia pysyä hereillä.\nMartin Bormann Bormann, Martin, born 17-06-1900, in Halberstadt, had two half-siblings, Else and Walter Bormann, from his father’s earlier marriage to Louise Grobler, who died in 1898. Tv Tasot Ikea Rraikku kirjoitti. Kokemuksesi kokopuutasosta on sama, jonka olen aikaisemmin muualta kuullut. Miksi lastulevyistä tasoa ei mielestäsi kannata harkita? Useinhan nykykeittiön tasot ovat rakennettu juuri näillä laminoiduilla lastulevytasoilla\n”Monen ihmisen kohdalla lämpö on merkki aivoille pysyä hereillä”, Ojile sanoo. ”Jos huone on lämmin läpi yön, se toimii jatkuvana stimulanttina pysyä hereillä. Asia liittyy myös tuntoaistiin; joidenkin ihmisten on vaikea nukkua, jos heidän päällään ei ole peitettä.” Kokeile termostaatin pitämistä viileällä vuoden.\nKuinka pysyä elossa ennen kuin kuolee. written by miaumai 20.4.2019. Lapsena me muistamme. Lapsena olemme elossa. Elämme tunteella ja herkkinä aistimme maailman.\nMutta hereillä olevat ihmiset voivat tehdä tästä pallosta oikeasti elämisen arvoisen paikan.\n33. Kuinka usein väsymys vaikuttaa työsuoritukseen? 1. Ei koskaan/Harvoin 2. Melko harvoin 3. Melko usein 4. Usein/Jatkuvasti 34. Onko teillä vaikeuksia pysyä hereillä vapaa-aikana? 1. Ei kertaakaan tai alle kerran kuussa 2. Harvemmin kuin kerran viikossa 3. 1–2 päivänä viikossa 4. 3–5 päivänä viikossa 5. Päivittäin tai lähes.\nYritä sen sijaan pysyä väkisin hereillä. Tämä tekniikka perustuu siihen ideaan, että itsensä nukahtamaan pakottamisen aiheuttama stressi ja ahdistus voi pikemminkin estää sinua saamasta unta. Tutkimukset osoittavat, että mikäli keskityt pysymään hereillä nukahtamisen sijaan, sinulla on paremmat mahdollisuudet saada unta. 19.\nUrheilu Verkkokauppa Tämä on Viiden tähden elokuvadivarin verkkokauppa. Postitamme tilatut tuotteet 2-5 arkipäivän kuluessa tilauksesta. Tilauksen toimitustavaksi voit valita myös noudon liikkeestämme osoitteesta: Näsilinnankatu 16 33210 Tampere p. 040 961 4987. Yli 100€ tilauksille ilmainen toimitus! Lisätiedot: [email protected] www. Helpota arkeasi tilaamalla ruokaostokset netistä tai suunnittelemalla ostokset etukäteen. Meiltä saat aina tuoreimmat tuotteet. Nopea toimitus kotiovelle tai\nNext post Ilves Tappara 25.3


Tutustu kuntosalin palveluihin | Kuntosali SykePlus\nSykePlus tarjoaa sinulle puitteet kehosi hyvinvoinnin ylläpitoon sekä aktiiviseen lihasmassan kasvattamiseen. Kuntosalilta löydät muun muassa Davidin, Startracin sekä Avancian kuntoilulaitteet, joilla pääset suorittamaan kehon eri lihasryhmien voimisteluliikkeitä. Kuntosalin tila on toteutettu tukemaan jokaisen tyyliä kuntoilla.\nTreenin aluksi pääset verryttelemään kuntosalin verryttelytilassa. Verryttelytilasta löydät useita kuntopyöriä, kaksi juoksumattoa, cross trainerin sekä soutulaitteita. Kun olet saanut sykkeesi koholle, voit jatkaa harjoitteiden suorittamista kuntoilulaitteilla tai keskittyä lihasmassan kasvattamiseen käsi- ja levypainoilla perinteisillä voimisteluliikkeillä. Lopuksi voit tehdä lihashuoltoa venyttelytilassa, jossa käytössäsi on usean kokoluokan kahvakuulia tehokkaaseen voimisteluun sekä välineitä oman tasapainosi kehittämiseen.\nLisäravinteet osaksi treeniä ja palautumiseen\nVoimistelu ja treenaaminen vaatii kehoasi palautumaan harjoituksista. Osana monipuolista ravintoa, voit nopeuttaa palautumista sekä tuoda lisäenergiaa treenaamiseen lisäravinteilla sekä palautusjuomilla. Voit ostaa suoraan kuntosalilta kotimaiset luontaistuotteet painonhallintaan sekä palautusjuomat osaksi treenisi tavoitteiden saavuttamista. Myymme Fast-, TehoSport- ja Leader-lisäravinteet edulliseen hintaan. Tutustu valikoimaan ja kysy tarvittaessa apua saliohjaajalta sopivien lisäravinteiden valitsemisessa.\nLiikunnanohjaaja Martin Brilli auttaa sinua henkilökohtaisten tavoitteidesi saavuttamisessa. Olipa tavoitteenasi pitää oman kehon hyvinvoinnista huolta tai lähteä kasvattamaan lihasmassaa, voit yhdessä liikunnanohjaajan kanssa laatia sinulle henkilökohtaisen treenisuunnitelman. Viikottaisen ohjelman avulla tavoitteiden saavuttaminen on helpompaa ja tiedät aina, milloin varaat omasta arkielämästäsi aikaa kuntosalilla treenaamiseen.\nOta yhteyttä Martiniin soittamalla 044 745 2256 ja lähde laatimaan omaa kunto-ohjelmaa.\nKehonkoostumuksen mittaus Kuhmossa\nKuntosalilla sinun on mahdollista mitata kehosi koostumus saliohjaajan opastuksella. Kehonkoostumuksen mittauksia voidaan suorittaa myös ryhmille. Katso kehonkoostumusmittauksen hinnasto.\nKalevalan Kuntoutuskoti Säätiö omistaa SykePlus kuntosalin\nSykePlus tarjoaa kuhmolaisille asiakkailleen viihtyisän ympäristön harrastaa kuntoilua ja pitää huolta kehon hyvinvoinnista. Kuntosalilla tapaat niin nuoria kuin vanhempia ihmisiä harjoittamassa aktiivisesti voimailua, jossa jokaista salinkäyttäjää yhdistää omien henkilökohtaisten tavoitteiden saavuttaminen kuntoilussa. SykePlussalla sinun ei tarvitse ottaa paineita suoritusten toteuttamiseen, vaan kannustamme jokaista uutta sekä nykyistä salinkäyttäjää motivoitumaan treenaamiseen.\nVuonna 2017 Kalevalan Kuntoutuskoti säätiö osti SykePlussan toiminnan edellisen yrittäjän siirtyessä eläkkeellä. Omistajanvaihdoksen seurauksena tiloja uudistettiin ja laajennettiin palvelemaan entistä paremmin kuntosalin käyttäjiä sekä tuomaan lisää viihtyvyyttä aktiiviseen liikkumiseen. Kalevalan Kuntouskoti Säätiöllä kuntosalin hallinnosta sekä ylläpidosta vastaa kuhmolainen kuntoutuskeskus Hyvinvointi Sampo.


Jos asiakas joutuu odottamaan palvelua puhelimen päässä tai täyttämään lomakkeita, hän todennäköisesti siirtyy kilpailijan sivustolle, eikä tule takaisin. Sen vuoksi, viimeistään nyt, on aika herätä asiakaskokemuksen tärkeyteen ja siihen, että asiakkaan on saatava asiantuntevaa palvelua myös verkossa. Reaaliaikainen asiakaspalvelu kasvattaa luottamusta ja lisää myyntiä.\nMiksi hankkia chat-palvelu nettisivuille?\nChat-palvelun hankkiminen omille nettisivuille kannattaa, sillä data osoittaa vuorovaikutuksen voiman olevan suuri. Chat-palvelu tarjoaa asiakkaalle mahdollisuuden kysyä kysymyksiä tuotteista, palveluista tai ostoprosessista. Chat-palvelun avulla asiakas saa myös apua mahdollisiin teknisiin ongelmiin ja muihin haasteisiin nopeasti.\nChat-palvelun hyötyjä ovat myös nopeus ja helppous. Asiakkaan ei tarvitse kuluttaa aikaa tai rahaa saadakseen asiakaspalvelijan puhelimen päähän, vaan keskustelu hoituu kätevästi chat-palvelun avulla. Koska asiakas saa haluamaansa palvelua juuri tässä hetkessä, hän on tyytyväinen ja todennäköisesti suosittelee palvelua myös muille.\nVerkkosivuilla vierailevat henkilöt ovat myös oivia liidejä, joihin yrityksen kannattaa tarttua. He ovat hakeutuneet sivustolle ja etsivät tietoa palveluistasi — paras keino tehdä heistä tyytyväisiä asiakkaita, on palvella heitä silloin, kun he apua tarvitsevat. Chat-palvelu on tähän mitä loistavin, kustannustehokkain ja helpoin keino.\nChat-palvelu myynnin ja asiakaspalvelun näkökulmasta\nChat-palvelua voi hyödyntää loistavasti myynnin ja asiakaspalvelun tukena. Kun integroit chat-palvelusi HubSpotiin, keräät samalla dataa sivustolle tulevista henkilöistä — ovatko he tulleet Googlesta vai kenties mainoksen kautta? Edustaako kyseinen henkilö ostajapersoonaasi?\nVoit siis liikenteen lähteestä riippuen asettaa chattiin erilaisia lauseita, jotka puhuttelevat juuri kyseistä henkilöä. Kun puhut asiakkaan kieltä, luottamus vahvistuu.\nSuurin osa chat-palvelualustoista mahdollistaa ensimmäisen viestin automaattisen lähettämisen. HubSpotin avulla erilaisten aloitusviestien luominen onnistuu yhteystietoluettelojen perusteella.\nKun kyseessä on laadukas liidi, pystyt lähettämään keskustelut suoraan HubSpotin CRM-palveluun. Tällöin liitä myös chat-transkriptit HubSpotin yhteystietorekisteriin ja osoita liidit eteenpäin myyntihenkilöstölle.\nHubSpot on ottanut käyttöönsä Conversations-työkalun, joka helpottaa viestintää potentiaalisten- ja nykyisten asiakkaiden kanssa. Sen avulla hallinnointi, tarkastelu, keskusteluun osallistuminen ja viesteihin vastaaminen onnistuvat kätevästi yhdestä paikasta.\nConversations-työkalun avulla voit liittää henkilöitä mukaan keskusteluun.Työkalu on myös kytketty HubSpotin ilmaiseen CRM:ään, jonka avulla saat hyvän kokonaiskuvan kontakteistasi. Voit hallinnoida myös keskusteluja hyödyntämällä automaatiota ja botteja. Lisää tietoa HubSpotin uusista ominaisuuksista löydät täältä: HubSpotin uudet ominaisuudet


Rintaliivit jäivät kotiin – Austin Powersin seksisymboli upeassa kuvassa – Stara\nViihdeuutiset 24.6.2020, 8:40 · Stara.fi\nBrittinäyttelijä Elizabeth Hurley muistetaan erityisesti hänen roolistaan ensimmäisessä Austin Powers -elokuvassa. Näyttelijä esittelee faneilleen usein hänen nuorekasta vartaloaan bikinikuvien muodossa.\nLue myös Mikä vartalo! Elizabeth Hurley biksuissa kuin parikymppinen\nLue myös Elizabeth Hurley nautti syksystä Herefordshiressä\nÄskettäin Elizabeth Hurley julkaisi upean kuvan oman syntymäpäivänsä kunniaksi. Elizabeth Hurley täytti 55 vuotta 10. kesäkuuta. Hurleyn perhepiirissä syntymäpäivät ovat jo viidennet, jotka he ovat joutuneet viettämään ilman ystäviä. Nyt kaunotar poseeraa ilman rintaliivejä näyttävässä somekuvassa, jonka yhteydessä hän toteaa lämmön nousevan.\nElizabeth Hurley kertoi aiemmin olevansa kiitollinen ja onnellinen siitä, että hän on terve. Nainen kokee, että hänellä on parhaat ystävät ja paras perhe, mutta hän toivoo kuitenkin, että elämä palaisi pian normaalille tolalleen.


Bridge & palomuuri & adsl-reititin - Ohjelmat ja laitteet - FlightForum.fi\nBridge & palomuuri & adsl-reititin\nAloittanut Guest mazze, Toukokuu 23, 2006\nTilanne: A-link RoadRunner 24AP linux ADSL-reititin käytössä. Siltaavana, sen takia että saa servukoneelle pysyvämmän IP:n.\nKannettavassa on wlanin kautta DHCP:n kautta saatu ip ja normaali ethernet kaapelin kautta laitettu ip 10.0.0.54/24\nPöytäkoneessa on ip aliaksen kautta laitettu DHCP ip, sekä manuaalisesti 10.0.0.1/24\nDNS masser.no-ip.org osoittaa pöytäkoneen ulkoverkon ip:hen.\nOnko mahdollista, että laittaa palomuurin estämään ulkoverkosta tulevaa liikennettä? Yhdistin ssh:lla, menin shell-moodiin, kokeilin 'iptables -A INPUT -p icmp -j DROP' jonka pitäisi poistaa kaikilta koneilta icmp-pakettien (ping) lähetys. Yritin sen jälkeen 'ping 10.0.0.1' eikä ping mennyt läpi kuten ei pitänytkään. Sen sijaan 'ping masser.no-ip.org' menee läpi.\nSiis se sinun pöytäkoneesiko toimii sisäverkon reitittimenä internetiin? Jos, niin kyllä se samalla voi toimia palomuurina LANin ja WANin välillä. Tai voit laittaa reitittimen ja pöytäkoneen väliin erillisen laitepalomuurin, tai käyttää reitittimessä olevaa, jos siinä sellainen on. En nyt saanut tuosta selostuksestasi selvää verkkosi rakenteesta enkä siitä, minkä reititystaulukoita yritit konffata. En jaksa tuon ADSL-reitittimen tietoja lähteä hakemaan.\n10.0.0. avaruuden ip päästää lähiverkkoon, dhcp:n antama ei\n- A-link RoadRunner linux-reititin\n- DHCP:n kautta saatu ip\n- Toisella verkkokortilla 10.0.0*\n- Ip-aliaksen avulla 10.0.0.*\nTosiaan reitittimestä yritin säätää palomuuria, mutta se estää vain lähiverkon liikenteen (10.0.0. avaruudessa olevan)\nJoo no reitittimeen integroiduissa palomuureissa on kullakin valmistajalla omat systeeminsä, eipä pysty siinä neuvomaan tuntematta nimenomaan tuota laitetta. Palomuuri sinänsä on yhtä yksinkertainen asia siinäkin, kerrotaan mistä ulkoverkon osoitteista ja porteista saa yhteyden mihin sisäverkon osoitteisiin ja portteihin milläkin protokollalla ja päinvastoin. Mutta sen konffauksen toteutus on eri valmistajilla erilainen, joskus niin sekava, ettei edes sääntöjen järjestys ole itsestään selvä.


Joulunaikaa Ykkösellä – perinteistä ja uutta tunnelmaa juhlapäiviksi | Yle TV1 | yle.fi\nJoulu Kolilla. Joulu Kolilla. Kuva: Lauri Itäkannas Yle TV1,joulu\nJulkaistu 21.12.2018 - 14:30 . Päivitetty 30.12.2018 - 23:19\nJoulurauhan julistus Turusta, musiikkia, elokuvia, hetkiä hiljentymiseen. TV1 tarjoaa joulunaikaan ja vuoden vaihtuessa perinteistä sekä uutta ohjelmistoa.\nTV1 sunnuntaina 23.12.2018 klo 16.05 - 16.55, Areenassa\nKuninkaallinen perhe viettää joulua Sandringhamin linnassa. Mukana ovat kaikki parhaat perinne-elementit poropaidoista hyvään tahtoon - ja tietysti kartanon kummitus. Vaan kuka mahtaa saada parhaan lahjan?\nRempseä brittiparodia kertoo maailman kuuluisimmasta kuningashuoneesta ja sen perheenjäsenten joulunvietosta. Yle TV1,Windsorit joulutunnelmissa\nKotikatsomo: Hymyilevä mies\nTV1 sunnuntaina 23.12.2018 klo 21.12 - 22.40, uusinta tiistaina 25.12. klo 23.00, Areenassa\nOlli Mäki otteli ensimmäisenä suomalaisena nyrkkeilyn maailmanmestaruudesta, ja hävisi. Siitä tuli hänen elämänsä onnellisin päivä. Cannesissa palkittu, Juho Kuosmasen ohjaama mustavalkoinen elokuva perustuu tositapahtumiin. Kuvailutulkattu.\nHymyilevä mies on Juho Kuosmasen ohjaama tositapahtumien innoittama elokuva nyrkkeilijä Olli Mäestä, jolla on edessään elämänsä tilaisuus. Kuva: Kuokkasen Kuvaamo Yle TV1,Jarkko Lahti,Oona Airola,Kotikatsomo: Hymyilevä mies\nTV1 maanantaina 24.12.2017 klo 11.05 - 11.55, Areenassa\nKristilliset kirkkokunnat vetoavat joulurauhan puolesta Turun tuomiokirkossa. Topi Lehtipuu, Turun filharmoninen orkesteri ja Sigynella-tyttökuoro esiintyvät. Humanitaarisen viestin tuo Karri "Paleface" Miettinen.\nTV1 maanantaina 24.12.2017 klo 11.55 - 12.00, Areenassa\nTurun Vanhalta Suurtorilta julistetaan perinteisin menoin joulurauha kaikkialle Suomeen ja ulkomaillekin. Julistuksen lukee Turun kaupungin protokollapäällikkö Mika Akkanen. Suora lähetys.\nSuomen Turku julistaa joulurauhan, yle tv1 suomen turku julistaa joulurauhan\nTV1 maanantaina 24.12.2018 klo 12.20 - 13.30, Areenassa\nTv -elokuva Joulukuusivarkaat kertoo Veikosta, jonka arvot joutuvat kriisiin hyöty-yhteiskunnassa. Oikeudentaju joutuu koetukselle ja suoraselkäisyys laitetaan puntariin. Päärooleja esittävät Pekka Autiovuori ja Aarno Sulkanen.\nPekka Autiovuori on pääosissa tv-elokuvassa Joulukuusivarkaat. Yle TV1,Pekka Autiovuori,Joulukuusivarkaat\nTV1 maanantaina 24.12.2018 klo 14.00 - 15.00, Areenassa vain suorana\nKomedia aikuisen tyttären joulunvietosta vanhempiensa luona maalla, kun odotuksia täynnä ollut miessuhde on juuri kariutunut. Pääosissa Minna Suuronen, Marja-Leena Kouki, Esko Nikkari ja Tarja-Tuulikki Tarsala. Komedian on ohjannut Pekka Ruohoranta.\nMinna Suuronen, Marja-Leena Kouki ja Tarja-Tuulikki Tarsala nähdään kotimaisen draaman Ilon juhla päärooleissa. Yle TV1,Minna Suuronen,Marja-Leena Kouki,Tarja-Tuulikki Tarsala,Ilon juhla\nYle Live: Club for Five\nTV1 maanantaina 24.12.2018 klo 15.05 - 16.05, uusinta keskiviikkona 26.12. klo 11.35, Areenassa\nHuippusuosittu lauluyhtye Club for Five esittää uudessa studiokonsertissa rakastetuimpia joululauluja. Mukana on sekä klassikoita että uudempia tuttavuuksia. Yhtyeessä laulavagt Jouni Kannisto, Maija Sariola, Juha Viitala, Tuukka Haapaniemi ja Susanna Lukkarinen.\nLauluyhtye Club for Five konsertoi. Kuva: Yle Kuvapalvelu Yle TV1,Yle Live: Club for Five\nTV1 maanantaina 24.12.2018 klo 18.10 - 19.05, uusinta lauantaina 29.12. klo 7.00, Areenassa\nBBC:n luontotarina seuraa kahta vastasyntynyttä jääkarhunpentua, jotka jättävät pesän ensi kertaa. Ne kohtaavat monenlaisia vaaroja verenhimoisista saalistajista hurjiin sääilmiöihin seuratessaan emoaan matkalla kohti merta.\nJääkarhunpennuilla on edessään suuri seikkailu. Ne lähtevät emonsa kanssa pitkälle vaellukselle. Kuva: John Downer Productions Yle TV1,Avara luonto: Jääkarhuperheen vuosi\nTV1 maanantaina 24.12.2018 klo 19.15 - 20.30, uusinta tiistaina 25.12. klo 15.05, Areenassa\nSvengaavan Joulun tähtinä loistavat Maria Ylipää, Waltteri Torikka ja Sami Pitkämö. Tampere-talon lavalla joulun iloisissa tunnelmissa mukana myös Tampere Big Band johtajanaan Juha Untala.\nSam Pitkämö, Maria Ylipää ja Waltteri Torikka joulukonsertoivat yhdessä. Yle TV1,Sami Pitkämö,Waltteri Torikka,Maria Ylipää,Svengaava joulu\nTV1 maanantaina 24.12.2018 klo 21.00 - 22.30, Areenassa\nElokuva Lieksa! (12) on tarina vanhasta Horttanaisten räätälisuvusta, joka joutuu lähtemään kotikylästään muuttomatkalle kohti Lieksaa. Matka ei ole kilometreissä pitkä, mutta suvun elämässä se on varsinainen korpivaellus, jonka aikana ratkaistaan heidän kohtalonsa kaidan ja lavean tien välillä. Elokuvan on ohjannut Markku Pölönen.\nLieksa! on Markku Pölösen ohjaama elokuva. Kuva: Suomen Filmiteollisuus Oy Yle TV1,Lieksa!\nTV1 maanantaina 24.12.2018 klo 22.35 - 00.45, Areenassa vain suorana\nPaavi Franciscus toimittaa perinteisen Jouluyön Pyhän messun Pietarinkirkosta Roomasta.\nTV1 tiistaina 25.12.2018 klo 10.00 - 11.00, Areenassa\nJouluaamun messu Seutulan kappelissa, saarna Kristiina Hyppölä.\nTV1 tiistaina 25.12.2018 klo 12.00 - 13.00, Areenassa\nAurora on nuori, menestynyt pop-artisti Norjasta. Joulukonsertti on järjestetty Norjan kansallispyhätössä, Nidarosin tuomiokirkossa, ja kaikki kuultava musiikki on tätä tilaisuutta varten erikseen sovitettu. Mukana on vierailijoita niin Trondheimista kuin Oslostakin.\nNuori norjalainen artisti Aurora konsertoi. Yle TV1,Aurora Nidarosin tuomiokirkossa\nTV1 tiistaina 25.12.2018 klo 13.00 - 13.30, Areenassa vain suorana\nPaavi Franciscuksen perinteinen joulutervehdys ja "Urbi et Orbi" -siunaus Pietarinkirkon aukiolta Roomasta.\nTV1 tiistaina 25.12.2018 klo 13.30 - 14.50, Areenassa vain suorana\nKomedia myyntimiehestä, joka velkojia pakoillessaan yrittää päteä yhdessä jos toisessakin ammatissa. Päärooleissa näyttelevät Hannes Häyrinen, Pirkko Mannola, Leo Jokela, Siiri Angerkoski ja Vesa Enne. Elokuvan on ohjannut Aarne Tarkas.\nLeo Jokela ja Hannes Häyrinen kotimaisen komedian päärooleissa. Yle TV1,Leo Jokela,Hannes Häyrinen,Isaskar Keturin ihmeelliset seikkailut\nTV1 tiistaina 25.12.2018 klo 18.10 - 19.00, uusinta lauantaina 29.12. klo 8.05, Areenassa\nLegendaarisen Todella upeeta -komediasarjan näyttelijäkaksikko Joanna Lumley ja Jennifer Saunders ovat olleet työtovereita ja ystäviä jo 25 vuoden ajan. Nyt Joanna ja Jennifer matkustavat junalla Lontoosta Ranskan Champagnen alueelle tutustumaan samppanjan valmistukseen. Luvassa on myös parhaita paloja klassikkosarjasta!\nLegendaarisen Todella upeeta -komediasarjan näyttelijäkaksikko Joanna Lumley ja Jennifer Saunders tutustuvat lempijuomansa valmistukseen. Kuva: BBC 2017 Yle TV1,Joanna ja Jennifer: Todella upeeta samppanjaa\nRadio Suomen joulukonsertti\nTV1 tiistaina 25.12.2018 klo 19.00 - 20.30, Areenassa\nRadio Suomen joulukonsertissa esiintyvät Arja Koriseva, Pepe Willberg, Janna, Mikko Kuustonen, Redrama, Samae Koskinen, Ollie, Aleksanteri Hakaniemi, Jonsu, Leo, Pihlaja ja Nomi. Juontaja Olga K ja kapellimestari Lasse Piirainen.\nJanna, Mikko Kuustonen, Redrama ja Arja Koriseva jouluisissa tunnelmissa. Kuva: Jussi Nahkuri/Yle Kuvapalvelu Anna laulu lahjaksi\nTV1 tiistaina 25.12.2018 klo 20.45 - 21.15, uusinta torstaina 27.12. klo 7.30 ja sunnuntaina 30.12. klo 12.30, Areenassa\nTV1 tiistaina 25.12.2018 klo 21.15 - 23.00, Areenassa\nMeryl Streep ja Hugh Grant loistavat tosipohjaisessa elokuvassa amerikkalaisesta perijättärestä, joka halusi luoda uran oopperalaulajana. Rouva Florence Foster Jenkins oli vakuuttunut laulunlahjojensa suuruudesta, vaikka muiden mielestä hänellä oli aivan kamala ääni. Elokuvan on ohjannut Stephen Frears.\nMeryl Streep ja Hugh Grant näyttelevät elokuvassa Florence. Kuva: Nick Wall Photography Yle TV1,Meryl Streep,Hugh Grant,Florence\nTV1 keskiviikkona 26.12.2018 klo 10.00 - 11.00, Areenassa\nOrtodoksinen liturgia Tapiolan ortodoksisessa kirkossa.\nTV1 keskiviikkona 26.12.2018 klo 13.20 - 14.45, Areenassa vain suorana\nKomedia kahdesta johtajaveljeksestä ja kahdesta rikkaita miehiä etsivästä nuoresta naisesta. Päärooleissa Pirkko Mannola, Brita Koivunen, Esa Laukka, Heikki Aarva ja Siiri Angerkoski. Elokuvan on ohjannut Aarne Tarkas.\nPirkko Mannola ja Vieno Kekkonen tähdittävät kotimaista elokuvaa Teerenpeliä. Yle TV1,Pirkko Mannola,Vieno Kekkonen,teerenpeliä\nTV1 keskiviikkona 26.12.2018 klo 18.10 - 19.05, uusinta lauantaina 29.12. klo 14.05 ja tiistaina 1.1. klo 23.35, Areenassa\nBritanniasta on löydetty merkittävä fossiili, jurakautinen iktyosaurus. Oliko tarujen merihirviö sittenkin olemassa? Sir David Attenborough ja huipputekniikka tuottavat fossiilista 3D-mallin. Miten merten jättiläinen eli ja kuoli?\nBritanniasta löydettiin merkittävä fossiili, jurakautinen iktyosaurus. Oliko tarujen merihirviö sittenkin olemassa? Kuva: Robin Cox 2017 Yle TV1,David Attenborough,Prisma: Attenborough ja merihirviö\nOlavi Virta 100 v\nTangon kruunaamattoman kuninkaan tunnetuimmat laulut huippusolistien esittäminä. Mukana mm. Amadeus Lundberg, Eino Grön, Heidi Pakarinen sekä Markus Allan. Juontajina Anna-Liisa Tilus ja Kyösti Mäkimattila.\nTangon kruunaamattoman kuninkaan tunnetuimmat laulut huippusolistien esittäminä. Juontajina Anna-Liisa Tilus ja Kyösti Mäkimattila. yle tv1\nAalloissa on aarre\nTV1 keskiviikkona 26.12.2018 klo 21.00 - 22.00, Areenassa\nSeikkailutarina aarteenetsijästä Rauno Koivusaaresta, joka on nyt legendaaristen aarrelaivojen Hanneke Vromen sekä Balbaneran jäljillä ruotsalaisen sukelluskaverinsa Micke Åkgrenin kanssa.\nTV1 keskiviikkona 26.12.2018 klo 22.00 - 23.45, Areenassa\nToisen maailmansodan aikana pienessä englantilaisessa teatterissa kiertävä näyttelijäryhmä esittää Shakespearen Kuningas Learia. Päärooleissa loistavat Anthony Hopkins ja Ian McKellen.\nNäyttelijät Anthony Hopkins ja Ian McKellen tähdittävät teatterimaailmaan sijoittuvaa draamaelokuvaa. Kuva: Playground Television yle tv1\nTV1 sunnuntaisin 30.12.2018 klo 21.05 - 22.05, uusinta tiistaisin, Areenassa\nViisiosainen draamasarja laajentaa uuden Tuntematon sotilas -elokuvan tarinaa. Aku Louhimiehen ohjaama teos on kirjailija Väinö Linnan klassikkoromaaniin perustuva kuvaus jalkaväkiosaston yli kolmivuotiseksi venyvästä sotatiestä Suomen jatkosodassa. Sarja sisältää puolitoista tuntia materiaalia, jota ei ole nähty elokuvaversiossa.\nEero Aho ja Johannes Holopainen juoskuhaudassa. Ahon kädessä ase. Kuva: Juuli Aschan Tuntematon sotilas (2017 elokuva),Eero Aho,Johannes Holopainen\nTV1 torstaina 27.12.2018 klo 11.00 - 13.40, Areenassa\nKirjailija Kalle Päätalon romaanien elokuvaversiossa liikutaan 1930-luvun metsätöissä ja ensirakkauden huumassa. Pääroolissa nähdään mm. Ari Kyösti-Seppo. Elokuva jäi ohjaaja Mikko Niskasen viimeiseksi teokseksi.\nPäätalon romaanien elokuvaversiossa liikutaan 1930-luvun metsätöissä ja ensirakkauden huumassa. Yle TV1,Nuoruuteni savotat\nDraamaelokuva brittiläisestä tutkimusmatkailija Gertrude Bellistä. Bellistä tuli merkittävä vaikuttaja Britannian siirtomaapolitiikassa. Päärooleissa nähdään Nicole Kidman ja Robert Pattinson.\nNicole Kidman esittää brittiläistä vaikuttajaa Gertrude Belliä. Yle TV1,Nicole Kidman,Aavikon kuningatar\nTeeman joulunajan elokuvat 2018!\nJoulun aikana Teemalla nähdään elokuvia joka päivä joulupäivästä loppiaisaattoon.\nTherese (Rooney Mara) ja Carol (Cate Blanchett) elokuvassa Carol Kuva: Wilson Webb Carol,teeman elokuvat\nTeema keskiviikkona 26.12.2018 klo 12.00 - 17.10. Areenassa\nIngmar Bergmanin käsikirjoittama ja ohjaama omaelämäkerrallinen suurteos Fanny ja Alexander nähdään nyt viisituntisena sarjana. 1900-luvun alkuun sijoittuva perhedraama kertoo vauraasta teatteriperheestä, jonka isä kuolee yllättäen. Leskeksi jäänyt äiti nai paikallisen piispan, josta tulee lapsille ankara ja sadistinen isäpuoli.\nFamiljeporträtt på hela familjen Ekdahl i Fanny och Alexander. Kuva: ullstein bild - United Archives/ All Over Press Fanny ja Alexander\nHeikki Turusen romaaniin perustuva kotimainen elokuva on tragikomedia yhdestä elokuun päivästä häitä viettävässä pienessä ja syrjäisessä maalaiskylässä 1970-luvulla. Pääosassa Jarmo Mäkinen. Elokuvan on ohjannut Markku Pölönen.\nJarmo Mäkinen näyttelee Kivenpyörittäjän kylä -elokuvan pääroolissa. Yle TV1,Jarmo Mäkinen,Kivenpyörittäjän kylä\nTV1 maanantaina 31.12.2018 klo 13.15 - 14.40, Areenassa vain suorana\nTunnetut taiteilijat esittävät aikakauden suosituimpia iskelmiä. Pääosissa nähdään Pirkko Mannola, Esko Salminen, Leo Jokela, Marja Eskola ja Elina Salo. Elokuvan on ohjannut Aarne Tarkas.\nTunnetut taiteilijat esittävät aikakautensa iskelmiä. Yle TV1,Tähtisumua\nTV1 maanantina 31.12.2018 klo 14.40 - 15.00, Areenassa\nKreivitär Sophie järjestää illalliset 90. syntymäpäivänsä kunniaksi ja pyytää hovimestariaan palvelemaan vieraiksi kutsuttuja ystäviään samoin kuin viime vuonnakin. Kreivittären roolia näyttelee May Warden ja hovimestaria Freddie Frinton. Ohjaajana on Heinz Dunkhase.\nTV1 maanantaina 31.12.2018 klo 19.00 - 20.30, Areenassa\nRiku Niemi Orchestran solisteina ovat mm. Arja Koriseva, Aki Samuli, Susanna Heikki, Saija Varjus, Teuvo Oinas, Marco Lundberg, Marko Maunuksela ja Kyösti Mäkimattila. Juontajina Maria Tyyster ja Jussi-Pekka Rantanen.\nTV1 maanantaina 31.12.2018 klo 21.00 - 22.10, Areenassa\nDokumentti yhden miehen kuvitelmista, joista on tullut suomalaisten yhteistä omaisuutta. Pitkän uran tehnyt lauluntekijä J. Karjalainen avaa tarinoita ja vaikutteita biisiensä taustalla. Dokumentin on ohjannut Antti Leino ja toimittajana Pekka Laine.\nVuosi vaihtuu 2018\nTV1 maanantaina 31.12.2018 klo 23.00 - 00.05 ja jatkot klo 00.05 - 01.00, Areenassa\nVuosi vaihtuu -juhla nähdään suorana lähetyksenä Helsingin Senaatintorilta. Tilaisuuden juontavat Ernest Lawson ja Sampo Marjomaa. Esiintyjinä Vesta ja Paula Vesala.\nVuoden vaihteen jatkot tarjoavat tunnelmia senaatintorilta ilotulituksen jälkeen. Tunnelmaa vauhdittaa DJ Orion.\nVuosi vaihtuu Senaatintorilla. Yle TV1,Vuosi vaihtuu 2018\nTV1 tiistaina 1.1.2019 klo 9.05 - 10.05, uusinta sunnuntaina 13.1. klo 12.35, Areenassa\nOhjelma tarkastelee ihmisen ja luonnon syvää suhdetta; rakkautta luontoon. Ohjaajana on Tauno Kohonen.\nDokumentti Kitkajoesta. Yle TV1,Kitkajoki,Dokumenttiprojekti: Kitkajoki\nTV1 tiistaina 1.1.2019 klo 12.00 - 12.30, Areenassa\nTasavallan presidentin Sauli Niinistön uudenvuodenpuhe.\nSauli Niinistö, Helsinki, 29.12.2017 Kuva: Antti Haanpää / Yle Presidentin linna,Tasavallan presidentin uudenvuodenpuhe,Sauli Niinistö,uusivuosi\nTV1 tiistaina 1.1.2019 klo 12.20 - 15.00, Areenassa\nPerinteisessä Strauss-konsertissa Wienin filharmonikkoja johtaa nyt ensimmäistä kertaa kapellimestarina Christian Thielemann.\nuudenvuoden konsertti wienistä, yle tv1 Kuva: Terry Linke uudenvuoden konsertti wienistä\nTV1 maanantaista perjantaihin 1. - 11.1.2019 klo 17.10 - 18.00, Areenassa\nFrankie Drake jatkaa mysteerien selvittelyä 1920-luvun Torontossa yhdessä Trudyn kanssa. Apunaan heillä on Mary ja Flo jotka toimivat ammateissa joista on hyötyä etsivätyössä. Draken etsivätoimisto -sarjan toinen tuotantokausi!\nVauhdikas Draken etsivätoimisto jatkuu uusilla jaksoilla. Yle TV1,Draken etsivätoimisto\nTV1 tiistaisin 1.1. - 19.2.2019 klo 19.00 - 19.50, Areenassa\nUnelmien maa (Lykkeland) on norjalainen palkittu draamasarja, joka kertoo kuinka Norjasta tuli öljyvaltio. Sarjan tapahtumat käynnistyvät vuodesta 1969, jolloin Stavangerissa elettiin jännittäviä aikoja, kun Norjan mannerjalustalta pitkien koeporauksien jälkeen löydettiin ensimmäinen suuri öljyesiintymä. Löydön seurauksena kaikki muuttui.\nUnelmien maa on palkittu, norjalainen draamasarja. Yle TV1,Unelmien maa\nTV1 tiistaina 1.1.2019 klo 20.00 - 20.30, uusinta sunnuntaina 6.1. klo 12.05, Areenassa\nLahtelainen thainyrkkeilijä Laressa van Emden on uuden äärellä. Arvokisamitalit ja menestys kehässä eivät enää tunnu ruokkivan omintakeisen ottelijan sielua. On aika punnita elämän suuntaa ja arvoja.\nElokuva Yksin Berliinissä (12) on Hans Falladan romaaniin perustuva, Natsi-Saksaan sijoittuva tosipohjainen tarina pienen ihmisen kapinasta järjestelmää vastaan. Päärooleissa näyttelevät Emma Thompson ja Brendan Gleeson.\nBrendan Gleeson ja Emma Thompson sotadraaman pääosissa. Yle TV1,Yksin Berliinissä\nOscar-voittaja Natalie Portman esittää Yhdysvaltain ensimmäistä naista tyylikkäässä henkilökuvassa Jackie (12). Elokuva on kertomus päivistä Kennedyn kuoleman jälkeen. Jackie sai kolme Oscar-ehdokkuutta vuoden 2017 gaalassa.\nNatalie Portman näyttelee Jacqueline Kennedyä elokuvassa Jackie. Yle TV1,Natalie Portman,Jackie\nWienin filharmonikkojen uudenvuoden konsertti Wienin filharmonikkojen uudenvuoden konsertti\nKotikatsomo: Hymyilevä mies - 23.12.2018\nSuomen Turku julistaa joulurauhan - 24.12.2018\nMaanantai 24.12.2018 11:55 Yle TV1\n24.12.2018 2 kk 8 pv\nJoulukuusivarkaat - 21.12.2009\nAvara luonto: Jääkarhuperheen vuosi - 24.12.2018\nSvengaava Joulu - 25.12.2017\nTiistai 25.12.2018 15:05 Yle TV1\nLieksa ! - 25.12.2009\nAurora Nidarosin tuomiokirkossa - 25.12.2018\nMaanantai 31.12.2018 18:30 Yle Teema Fem\nAnna laulu lahjaksiRadio Suomen joulukonsertti - 25.12.2018\nKeskiviikko 26.12.2018 15:05 Yle TV1\nFlorence - 25.12.2018\nPrisma: Attenborough ja merihirviö - 26.12.2018\nPukija - 29.8.2017\nNuoruuteni savotat - 25.12.2010\nSunnuntai 30.12.2018 10:00 Yle TV1\nYlen juhlakauden tv-tarjonta kiinnosti yleisöä.\nYlen juhlakauden televisiotarjonta ja tutut ohjelmat kuuluvat edelleen suomalaisten jouluperinteisiin. Joulurauhan julistuksen katsojaluku kasvoi edellisvuodesta. Myös tasavallan presidentin uudenvuodenpuhe keräsi ja Suomi 100 -juhlavuoden aloittanut uudenvuodenaaton tapahtuma keräsivät runsaasti katsojia.\nYkkönen juhlii uutta vuotta perinteisin menoin.\nTV1 juhlii uutta vuotta perinteisin menoin. Suomen itsenäisyyden juhlavuosi alkaa jo uudenvuodenaattona, kun Helsingistä lähetetään näyttävä konsertti suorana.


Torstai 27. toukokuuta - Sisuradion aamu | Sveriges Radio\nJ. Karjalalainen aloittaa Huomenta Ruotsin musiikkiannin torstaina.\nJulkaistu onsdag 26 maj 2010 kl 19.00\nSuomalaisella todistuksella Ruotsiin?\nAiheena yliopisto ja korkeakouluhaut ja uudistunut pisteytysasteikko suomalaisella todistuksella hakeville. Uusi tapa laskea todistuksen keskiarvo voi heikentää keskiarvoa, ja täten vaikeuttaa sisäänpääsyä ruotsin yliopistoihin ja korkeakouluihin.\nKruununprinsessan häät näkyvät myös museoissa\nTukholman museot ja julkiset rakennukset osallistuvat prinsessa Victorian ja hänen tulevan puolisonsa hääjuhlaan. Varuskamari esittelee kuninkaallisia häitä ja hääpukuja ja rakkaus-love teema kattaa koko kaupungin.\nSuomen karsiutuminen Euroviisuista on aiheuttanut keskustelua ruotsinsuomalaisten parissa viisujen äänestysmenetelmästä. Suomen kappale Kuunkuiskaajien Työlki ellää karsiutui tiistaina ensimmäisessä semifinaalissa jossa 17 maasta finaaliin pääsi 10. Ruotsin Anna Bergendahl kisailee tänään torstaina toisessa semifinaalissa mutta Ruotsi ja Suomi eivät voi äänestää toisiaan, sillä vain kuhunkin semifinaaliin osallistuvat maat saavat äänestää kunkin karsinnan muita maita.\nAamun vieraana Sisusoudun puuhamies Heikki Tukonen ja kaksi innokasta soutumiestä Suomesta\nAamun vieraat tapaat suorassa haastattelussa puoli kahdeksan Sisu-uutisten jälkeen.\nPohjois-Värmlannissa Östmarkin kirkon ympärillä on viime viikon ajan parveillut arkkitehtejä ja arkkitehtiopiskelijoita Suomesta, Kiinasta, Thaimaasta ja Egyptistä, jotka laativat kirkolle uusia mittapiirustuksia. Sirkka Jauho käväisi paikalla ja tapasi kirkon ikkunoita mittailevan kairolaisen restaurointiarkkitehti Dalia Nabilin, joka on hyvin ihastunut Östmarkin vihreisiin maisemiin.\nTotuttuun tapaa kello 08.50.\nPelastakaa Itämeri- ja Sisusoutu\nKuninkaallisten häiden edellä


Laadittu 2007/Tuorein päivitys 26.10.2017\nAlkuperäiset valokuvat luovuttajien hallussa. Arkistossa vain digikopiot. Taltio Ja:13\nKuvien lukumäärä: 56\nIc:16:1 Marsalkka Mannerheim saapumassa tarkastamaan Mustaniemen linnaketta kesäkuussa 1943. (Julkaistu Laila Venetpalon kirjassa ”Laatokan lapset” s 159. Luov Eero Javanainen Vrt Ic:11:1)\nIc:16:2 Eino Iisakki Järvinen työhuoneessaan Rauhalan esikunnan II kerroksessa rauhanteon jälkeen maaliskuussa 1940\nIc:16:3 Huuhanmäen esikunta\nIc:16:4 Sotilaskotisisar Paula Pettinen Vahtiniemessä jatkosodan lopulla (luov Paula Koho)\nIc:16:6 Paula Pettisen piirtämä kartta Häränotsanniemen alueesta syksyltä 1944 (luov Paula Koho)\nIc:16:5 Patoniemen tykkibunkkerin rauniot kuvattuna jatkosodan aikana\nIc:16:7 11. Rannikkoprikaatin esikunnan henkilöstöä Käkisalmessa entisen Savon Jääkärirykmentin kasarmin edessä jatkosodan alussa\nIc:16:8 Rautatietykki ... (Taavi Kainulaisen kokoelma)\nIc:16:9 Tykki 75/50 OH Konevitsan eteläpatterilla jatkosodan aikana (luov Kari Havesto)\nIc:16:10 Tykkiryhmä em tykillä jatkosodan aikana (luov Kari Havesto)\nIc:16:11 Konevitsan eteläpatterin kasarmi jatkosodan aikana (luov Kari Havesto)\nIc:16:12 Puinen valetykki. Ehkä Mantsinsaaresta. Kopioitu osoitteesta http://groups.yahoo.com/group/Raja-Karjala. Kuvan on lähettänyt Tanja Suvala.\nIc:16:13 ... 18 Kirsi Ikosen kuvasarja Mantsinsaaresta. Laajempi kuvasarja osoitteessa http://www.mantsinsaariseura.fi/content/mantsin-kuvia-kirsi-ikonen . Kuvat ovat Pauli ja Lyydia Tiittasen kokoelmasta, omistaja Anita Ikonen.\nIc:16:13 Ryhmäkuva neljä hlöä. Taustalla kaksi rakennusta. Merkintä "Mantsin kasarmilta"\nIc:16:14 Ryhmäkuva sisätiloissa. Yhdeksän henkilöä. Merkintä "Mantsin linnakkeen esikunta"\nIc:16:15 Ryhmäkuva kuusi sotilasta. Taustalla sauna tms rakennus. Merkintä "Heinäluodon majakkavartio"\nIc:16:16 40 mm:n Bofors it-tykki hiekkasäkkiasemassa. Tykkiryhmä viisi sotilasta. Merkintä "Mantsin tykki"\nIc:16:17 Nainen ja mies talvisessa maisemassa. Merkintä "Latikan pariskunta?"\nIc:16:18 Ryhmäkuva. Yhdeksän sotilasta talvisessa maisemassa. Merkintä "Sotilaita Mantsissa/Mantsista"\nKuvat 19 - 22 Eeva Taiton luovuttamia reprokopiota\nIc:16:19 Eeva Taiton muistelma Valamosta\nIc:16:20 Ilmakuva Valamon pääluostarin alueesta\nIc:16:21 Valamon pääkirkon iso kello\nIc:16:22 Kolme henkilöä Valamon rikkoutuneen kellon alla. Teksti: "... Pääkirkon kello, 16360 kiloa ehjänä...venäläisten räjäyttämä. Kuvassa vänr Olli Taitto ja Eeva Kaislaniemi, tuore kihlapari, ja vääpeli Härmä. Kuva otettu itselaukeavalla kamerella helmik. 1942."\nIc:16:23 Ukonniemen telttasotilaskoti (Kuva kirjasta RSKY 1918 - 1993)\nIc:16:24 Tykkivene ”Herkuleen” konemiehet. Vas ylimatr Salmela, matr Torvinen, ylimatr Uimonen ja ylimatr Tuunainen\nIc:16:25 ”Homma” Impilahdella Kansanopiston laiturissa\nIc:16:26a Kolme upseeria. Vas ltn Toivo Koskinen (Valokuvaamo Oulasvirta – 41)\nIc:16:26b Pentti Koskisen saatekirjelmä edelliseen\nIc:16:27 Hinaaja "Aalto." Ympärillä jäällä n 12 sotilasta ja varusteita. Merk "Mökerikkö 12.1.1943." Via Jari Aromaa\nKuvat nro 28 - 43 via Hannu Kiiveri\nIc:16:28 Kuvien mukana ollut Lahdenpohjan kauppalan asemakaava\nIc:16:29 Laatokan laivasto-osaston pienvenekalustoa Honkasalon kujasissa. Ed aputykkivene "Kukkapää". Kuva julkaistu monissa yhteyksissä. Tämän kappaleen takana teksti "49. Markatsiman taistelussa 17.8.1941 Muisto"\nIc:16:30 Moottorivene Laatokalla (Rausku ?) Teksti "Myrskyssä 15.10.41 Laatokalla"\nIc:16:31 Teksti "L-pohjan Sk.talon palosta 9.1.1942 klo 11.30" - kuvavaurioitunut\nIc:16:32 Ed kuvaan liittyvä seloste\nIc:16:33 Saksalaisen KM-venelaivueen sotilaita ja suomalaisia sotilaita Lahdenpohjassa kesällä 1942\nIc:16:34 Ed kuvan kääntöpuolella oleva seloste\nIc:16:35 Aluksia tukeutuneena Lahdenpohjan edustalla Kokonniemessä - Ed ns Siebel-lautta, vieressä vas ns I-O vene eli jalkaväkivene. (Mahd Suomen ostamaa saksalaista kalustoa ?)\nIc:16:36 Ed kuvan kääntöpuolella oleva seloste\nIc:16:37 Italialainen MAS-torpedovene (Motoscafo Armato Silurante) Laatokalla kesällä 1942 (Lahdenpohja ?)\nIc:16:38 Teksti "Talo punainen, vuorilaudat valkoiset" - Lahdenpohjan Kokonniemestä, näkyy rantaan kiinnittyneiden alustan takana kuvassa 35\nIc:16:39 Katunäkymä Lahdenpohjasta\nIc:16:40 Ed kuvan kääntöpuolella oleva seloste\nIc:16:41 Henkilöitä rakennuksen edessä. Teksti "työhön lähtiessä"\nIc:16:42 Evakkoon lähtijöitä Jaakkiman kirkonmäellä syyskuussa 1944\nIc:16:43 Ed kuvan kääntöpuolella oleva seloste\nIc:16:44 Rautatietykki 152/45-C Impilahdessa talvisodan aikana (Impilahti-seura)\nIc:16:45 Sotilaita ja lottia pienen aluksen peräkannella. Mahd matkalla Ristisaareen syksyllä 1939 (via Heljä Habermann)\nIc:16:46 Tykki 152/45-C kantalinnoitetussa asemassa. Mahd Ristisaari syksyllä 1939 (via Heljä Habermann)\nKuvat 47 - 56 via Harri Malinen\nIc:16:47 Erillinen Pataljoona 23:n (ErP 23) 2. Komppanian miehiä (YH:n aikana ?) Vasemmalla sotamies T M, muista ei tietoa.\nIc:16:48 Valamon saarelta YH:n aikana, ennen taisteluiden alkua. ErP 23:n 2. Komppanian miehiä, kolmas oikealta sotamies T M.\nIc:16:49 Talvella 1940 korsun kaivua, ErP 23:n 2. Komppanian miehiä, hakku olalla sotamies T M, muista henkilöistä ei tietoa, paikkana ilmeisesti Lunkulansaari\nIc:16:50 Ilmeisesti ErP 23:n Konekiväärikomppanian miehiä, sijainti tuntematon.\nIc:16:51 Kuva on otettu sodan jälkeen maaliskuun lopulla 1940 Karjaalla (jossa ErP 23 kotiutettiin). Vasemmalla alarivissä sotamies T M, vasemmalla ylärivissä sotamies E R. 2. Komppanian miehiä.\nIc:16:52 Kuva on otettu sodan jälkeen maaliskuun lopulla Karjaalla (jossa ErP 23 kotiutettin). Vasemmalla sotamies E R, oikealla sotamies T M. ErP 23:n 2. Komppanian miehiä.\nIc:16:53 Kuva on otettu sodan jälkeen maaliskuun lopulla Karjaalla (jossa ErP 23 kotiutettiin). Vasemmalla sotamies T M, oikealla tuntematon.\nIc:16:54 Vasemmalla sotamies T M, keskellä sotamies E R, oikealla tuntematon. (Kertausharjoitus ennen sotia?). Kuvapinnassa numero 562\nIc:16:55 Kesä, 8 hlöä. Kertausharjoituksissa Utissa 1937\nIc:16:56 Ryhmäkuva, n 35 hlöä. Kertausharjoituksissa Utissa 1937. Kuvapinnassa numero 532.


-lehtikonsepti lanseerataan Vantaalle\nCommia suunnitteli täysin uuden Why not -ilmaisjakelulehtikonseptin, joka lanseerattiin Vantaalla kesällä 2020. Alkuperäinen suunnitelma oli, että lehti ilmestyy keväällä 2020, mutta koronaepidemian vuoksi julkaisuajankohtaa päätetiin siirtää kesäkuuhun.\nLehteä jaettiin mm. Vantaan kirjastoissa, seurakunnissa, infopisteissä, uimahalleissa, urheiluhalleissa, ravintoloissa, kulttuurikeskuksissa, Länsisatamassa sekä Helsingin rautatieasemalla ja lentokentällä. Tavoitteena oli, että lehti olisi saatavilla siellä missä ihmiset liikkuvat.\nLehden sisältö toteutettiin ensimmäiseen numeroon suomen- ja englanninkielisenä, koska yhtenä teemana oli tavoittaa suomalaiset ja kansainväliset matkailijat. Lehden sisällössä oli myös yrittäjä ja bisnesnäkökulmaa. Seuraavan lehden suunnittelu on jo käynnistynyt.


F 215 Neste-Kope - Kiilto Fi\nVahvasti emäksinen, klooripitoinen yhdistelmäpesuaine maitotalousvälineiden koneelliseen pesuun. Poistaa tehokkaasti likaa, maitorasvaa ja valkuaista.\nSisältää kompleksinmuodostajaa, joka pehmentää vettä.\nEhkäisee maitokiven muodostumisen pinnoille.\n1 x 200 l 60012 6417964600124\nSäilytettävä yli 10° C lämpötilassa.\n2. Kierrätä koneessa F 215 Neste-Kope-käyttöliuosta: 0,4 - 0,6 dl/10 l vettä.\n5. Tyhjennä putkistot ja kuivaa puhtailla kuivatustulpilla.\nTarvittaessa hapanpesu F 206 Torkulla.\nPolykarboksylaattia (< 5 %) Dispergoi likaa ja estää saostumien muodostumisen.\nNatriumhypokloriittiliuosta (< 5 %) Poistaa tehokkaasti proteiinilikaa.


Lisävarusteiden hankkiminen – tiedä nämä faktat Vinkit ja palvelut\nPekka Karvinen Toyota 27.3.2020\n1. Mistä voin ostaa Toyotan eri malleihin sopivia koriste- ja suojausosia, kuten kylki- ja kynnyslistoja?\nKaikilta Toyota-jälleenmyyjiltä sekä valtuutetuilta Toyota-huoltopisteiltä. Lisäksi jotkut jälleenmyyjät tarjoavat mahdollisuutta osien selailuun ja hankintaan verkkokaupassa.\n2. Miksi käyttäisin alkuperäisiä lisävarusteita?\nKun valitset alkuperäisen lisävarusteen, saat kaupanpäälle mielenrauhan. Voit olla varma, että kyseinen osa on autoosi soveltuva, testattu ja käytössä turvallinen – sekä tietenkin laillinen oikein asennettuna.\n3. Mikä tekee lisävarusteista laittomia?\nTyypillisiä laittomuuksia ovat virheelliset asennukset, kuten koristelistat, jotka eivät ole kiinnittyneet kunnolla toisesta päästä asennuskohdan kuperaan muotoon. Auton pinnasta ei saa nousta teräviä muotoja, jotka olisivat omiaan heikentämään esimerkiksi jalankulkijoiden turvallisuutta.\n4. Onko lisävarusteilla luku- tai euromääräistä ylärajaa?\nPääsääntöisesti ei. Jälkiasenteisina lisävarusteina myytävät osat eivät esimerkiksi kuulu auto- tai ajoneuvoveron piiriin, joten veroseuraamuksia lisävarusteista ei tule pois lukien työsuhdeautot hintarajoineen. Yleisesti ottaen maltti on valttia, mutta yksilöllinen tyyli on jokaisen perusoikeus.\nLähetä kysymyksesi osoitteeseen tiedotus@toyota.fi


Mercedes pulassa Monacossa? – "Olen helvetin huolissani" - Uutiset - F1 - Sport - MTV.fi\nSport > F1 > Uutiset Julkaistu 22.05.2018 07:25\nViime vuonna Valtteri Bottas ja Lewis Hamilton jäivät kisassa ulos palkintopallilta. Wolff pelkää tallinsa vastoinkäymisten jatkuvan myös tulevana viikonloppuna.\n– Olen helvetin huolissani. Olemme nähneet edellisvuosina, että meillä on aina ratoja, jotka sopivat hyvin meille, ja sitten on joitakin ratoja, joilla emme ole syystä tai toisesta johtuen täydellisiä, Wolff totesi.\n– Auton DNA:ta on kovin vaikea tehdä tyhjäksi. Monaco, Budapest ja Singapore olivat kaikki sellaisia ratoja, joilla suoritimme viime vuonna pahasti alakanttiin. Emme ole löytäneet vielä syytä siihen, miksi automme ei halua olla nopea Monacon mutkissa, Wolff jatkoi.\nMyös Bottas odottaa viikonlopusta saksalaistallille kovaa haastetta Red Bullin ja Ferrarin puristuksessa.\n– Tallien suorituskyky on vaihdellut kovasti viikonlopusta toiseen, mutta rata ei välttämättä ole meille paras. Red Bull oli todella nopea Barcelonan viimeisellä mutkaisella sektorilla, mitä Monaco kokonaisuudessaan on, Bottas sanoi.\n– Uskon Red Bullin olevan vahva siellä. Ferrari oli viime vuonna paalulla, joten helppoa viikonloppua ei ole lupa odottaa, mutta jos jatkamme taistelua ja opimme samaan tapaan kuin tähän asti tällä kaudella, niin meillä on toivottavasti mahdollisuus hyvään viikonloppuun. Hyvä auto aika-ajossa on todella tärkeä, suomalaiskuski alleviivasi.\nHämmästyttävä tilasto viime vuosilta – paalupaikan merkitys Monacossa pienentynyt? Perez innoissaan Monacon viikonlopusta: Haasteet vain lisäävät nautintoa


Red Bullin jäätävä somekamppis näyttää miten Sergio Perez ajaa F1-autolla New Yorkista Miamiin - Respawn.fi\nKoti Uutiset Peliuutiset Red Bullin jäätävä somekamppis näyttää miten Sergio Perez ajaa F1-autolla New Yorkista...\nRed Bullin jäätävä somekamppis näyttää miten Sergio Perez ajaa F1-autolla New Yorkista Miamiin\nRed Bull on julkaissut eittämättä todella kalliin videon, jossa Formula 1 -kuljettaja Sergio Perez kaahaa F1-autolla New Yorkista Miamiin.\nVideo ja stunt-tempaus on osa Red Bullin kampanjaa, jossa se luo voittamisen tunnelmaa ja tsemppiä tänä viikonloppuna ajettavaan Miamin GP:n osakilpailuun. Miamin GP on nyt ensimmäistä kertaa mukana F1-kilpasarjassa. Samoin rata löytyy myös tulevasta F1 22 -pelistä.\nJos pidit Gymghana-stuntajovideoista, et voi olla tykkäämättä tästäkään.\nEdellinen artikkeliEnsi viikon ilmainen Epic Games Storen peli on kauhuhitti, jota ei kannata missata\nSeuraava artikkeli10 hämmentävintä paljastusta Johnny Deppin & Amber Heardin oikeudenkäynnistä


Carrie uusintakierroksella | Marko Hautala\nEn vastusta uusintaversioita mitenkään periaatteellisesti, mutta tämän suhteen olin jo alkujaan hyvin epäileväinen. Vuoden 1976 versio on monella tapaa legendaarinen. Se oli sekä Brian de Palman, Sissy Spacekin että Stephen Kingin tähtihetki (Kingin suosio lähti nousuun nimenomaan tuon elokuvaversion myötä).\nVielä epäilevämmäksi tulin, kun kuulin, että Carrie Whiten rooliin on otettu Chloë Grace Moretz (mm. Kick Ass -elokuvista tuttu). En tunne minkäänlaista antipatiaa häntä kohtaan sinänsä, mutta tähän rooliin olisi pitänyt löytää joku sellainen, jolla olisi edes hitunen Sissy Spacekin luontevaa ja jotenkin kömpelöäkin haavoittuvuutta. Toisaalta ajattelin, että ehkä naisohjaaja Kimberly Peirce löytäisi teinityttöjen maailmaan sijoittuvasta tarinasta jotakin uutta.\nYli puoleen väliin elokuva kyllä toimii, mutta ikävä kyllä se tärkein eli prom night -kohtaus haalistuu yleiseksi efektisotkuksi. Brian de Palman vahvuus oli se, että hän on Hitchcock-fanaatikko. Hän tiesi, että trillerissä tai kauhuelokuvassa on yksi avainkohta, sellainen johon keskitetään kaikki panokset ja jota kohti jännitettä pitää rakentaa äärimmäisen huolellisesti (esimerkiksi Psykossa on oikeastaan aika yhdentekevää, mitä suihkumurhakohtauksen jälkeen tulee. Katsoja hyväksyy sen jälkeen melkein mitä tahansa).\nSilti Carrien tarinassa on niin paljon vetovoimaa, ettei tämä uusi versiokaan sitä onnistu vesittämään. Kouluampumisten jälkeisessä maailmassa piinatun tytön raivo on jopa pelottavampaa kuin aiemmin. Carrie on ehkä myös tehokkain koulukiusaamista käsittelevä tarina. Kauhu on siitä omituinen lajityyppi, että se vapauttaa moralismista, jolloin aihetta voi käsitellä toisaalta mytologisoiden, toisaalta vapauttavan rehellisesti. Kyllä me kaikki tiedämme ja muistamme, mitä teini-ikäinen haluaisi tehdä kiusaajilleen, jos hänellä olisi kaikki valta. Siitä on toisen posken kääntäminen kaukana.\nMutta siis minulle se oikea Carrie näyttää edelleen tältä.\nAvainsanat Brian de Palma Carrie Chloë Grace Moretz Kimberly Peirce Sissy Spacek Stephen King\nOlin eilen tuplanäytöksessä, jossa katsottiin ensin Dario Argenton alkuperäinen Suspiria vuodelta 1977 ja perään Luca Guadagninon tuore näkemys aiheesta. Argenton elokuvan olen katsonut vuosikymmenten aikana monta kertaa, mutta oli hienoa […]


10-vuotias Pirfest pitää tapahtumien puolta – Toiminnanjohtaja toivoo, että Blockfest pysyy Tampereen keskustassa | Tamperelainen\nPirfest on ajanut Pirkanmaan festivaalien etua jo kymmenen vuoden ajan. Yhdistyksen toiminnanjohtajana toimii Tiina Kuusisto.\nAnne Lahnajärvi / Tamperelaisen arkisto\n– Tuotamme festivaaleille vuotuisen kävijäkyselyn ja tunnuslukukyselyn. Näistä saadaan ruusuja ja risuja sekä myös taloudellista tietoa festivaalien vaikuttavuudesta – epäsuorista tuloista, kuten majoitus-, ravintola- ja logistiikkatuloista, kertoo toiminnanjohtaja Kuusisto, joka aloitti tehtävässään syksyllä 2018.\n– Seuraamme jatkuvasti alueen tapahtumakalenteria, ja olemme kyllä aktiivisesti yhteydessä, jos jokin kiinnostava tapahtuma osuu silmiimme, kertoo toiminnanjohtaja Kuusisto.\nKuva: Joonas Alanne\nMaailmantango-festivaalin pääohjelmisto alkaa9.9.2019 08.46\nBlockfest vastaa osaltaan kritiikkiin – "...toi Tampereen talousalueelle jopa 18 miljoonaa euroa"30.8.2019 13.17


Fysiikan koe ylioppilastutkinnossa keväällä 2018 – tilastotäydennys - Dimensiolehti\nLisäyksenä Dimensiossa 6/2018 julkaistuun artikkeliimme julkaisemme tässä tehtäväkohtaiset pistejakaumat fysiikan ylioppilaskokeessa keväällä 2018. Taulukossa 1 on annettu jokaisen tehtävän kokelasmäärien jakauma yhdessä prosentuaalisten jakaumien kanssa. Lisäksi taulukossa on kuhunkin tehtävään vastanneiden kokelaiden lukumäärät sekä pistekeskiarvot. Kuvassa 1 on esitetty taulukon 1 informaatio graafisessa muodossa. Sensoroitavaksi vastauksensa palautti 6483 kokelasta.\nTaulukko 1. Tehtäväkohtaiset pistejakaumat fysiikan yo-kokeessa keväällä 2018.\nKuva 1. Tehtäväkohtaiset pistejakaumat fysiikan yo-kokeessa keväällä 2018 graafisesti esitettynä.


Alkavasta muistisairaudesta kärsivät ovat taitavia peittelemään oireitaan – tarkkaile läheisiäsi - ESS.fi\n– Koska nykyään aikuiset lapset ja vanhemmat eivät usein ole niin läheisissä suhteissa, sairauden merkit tulevat yllätyksenä. Lapset saattavat asua vaikka USA:ssa asti. Kun he sitten tulevat lyhyelle lomalle, muistisairas saa skarpattua. On hyvin yleistä, että kiireisiä lapsia ja lastenlapsia ei haluta vaivata omilla ongelmilla, sanoo lääketieteen tohtori Riitta Lahtonen.\nHän on uuden Muistisairaan selviytymisopas -kirjan ( Docendo ) kirjoittaja yhdessä terveystietokirjailija Varpu Tavin kanssa. Molemmilla kirjoittajilla on kokemusta Alzheimeria sairastavan äidin hoidosta.\n– Halusimme kirjoittaa oppaan, jotta kaikkea ei tarvitsisi oppia kantapään kautta.\n– Jos asutaan yhdessä puolison kanssa, monesti tämäkin haluaa peittää toisen muistihäiriöt eikä kerro niistä esimerkiksi lapsille. Usein syynä on häpeä.\n– Emme voi ajatella, että yhteiskunta hoitaa nämä asiat. Meidän on hoidettava toinen toisiamme. Yksi saattohoitopotilas sanoi kerran, että yksi äiti hoitaa kyllä yhdeksän lasta, mutta yhdeksän lasta ei hoida yhtä äitiä.\n– Hän kertoi asuvansa kissansa kanssa 200-neliöisessä omakotitalossa ja hoitavansa kaikki asiansa. Minustakaan hän ei vaikuttanut muistisairaalta, mutta varasimme ajan tutkimuksiin, joihin hän ei kuitenkaan saapunut. Hoitajan soittaessa potilas oli yllättynyt, että tällainen varaus oli tehty.\n– Kun alkaa tulla käytöshäiriöitä ja persoonallisuuden muutoksia, ollaan jo myöhässä.\n– Koska sairaus voi edetä hyvinkin nopeasti, muistiongelmiaan ihmetellyt saattaa äkkiä olla tilanteessa, ettei enää osaa hakeutua hoitoon.\n– Terveyskeskukseen saattaa joutua jonottamaan kolmekin kuukautta. Siksi neuvoisin varaamaan ajan yksityiselle lääkäriasemalle, jotka eivät ole niin kalliita kuin yleisesti luullaan. Ja jos paikkakunnan sairaalassa on geriatrian poliklinikka, sinne pääsee yleensä muutaman päivän sisällä.\n– Äiti alkoi myös kuvitella kylään tulevia vieraita ja kattaa heille pöytää. Toisaalta äiti oli aina kätkenyt tavaroita hyviin paikkoihin, joista ei niitä enää löytänyt. Siksi emme kiinnittäneet sellaiseen muistamattomuuteen huomiota.\nTerveys Sairaudet Taudit Alzheimerin tauti Taide Kulttuuri Viihde


toukokuu 2019 – Ruokaideat\nruokaideat\tUncategorized\tKommentoi 31 toukokuun, 2019 8 syyskuun, 2019 2 Minutes\nTänään lounaaksi lämmitin itselleni pakkasesta annoksen kana-riisilaatikkoa. Lisukkeeksi viipaloin kurkkua, kun en jaksanut nyt muutakaan askarrella. Olin tehnyt ison uunivuoallisen kana-riisilaatikkoa pari kuukautta sitten ja pakastanut annospaloina. Silloin minulla oli iso määrä keitettyä riisiä, jonka halusin jatkojalostaa. Teki mieli silloin tehdä munamaitopohjaista kana-riisilaatikkoa, mutta en löytänyt sellaista ohjetta netistä. Aloin sitten kehitellä omaani. Lopputuloksesta tuli mielestäni niin hyvä, että kirjoitin reseptin ylös:\n1 kg keitettyä riisiä (punnittu kypsänä, raakana n. 330 grammaa eli 3 3/4 dl)\n500 g broilerin paistisuikaleita + voita paistamiseen\nBroilerisuikaleiden mausteseos: 1 tl suolaa (jos kanaliemi ei ole suolaista), 1 tl curryjauhetta, muutama ripaus sokeria, ripaus valkosipulijauhetta, ripaus rakuunaa\n1 kanaliemikuutio (minulla se oli itsetehty pakkasesta, mutta voi korvata kaupan liemikuutiolla, joita voi laittaa tähän 1-3 kpl riippuen siitä, kuinka voimakkaista mauista pitää)\nMunamaitoon: 2 tl suolaa (jos kanaliemi ei ole suolaista)\nPinnalle: muutama pieni voinokare\nRuskista broilerisuikaleet voissa (valurautapannulla). Laita levy pois päältä, sekoita broilerin mausteseos kipossa ja kaada se broilerien sekaan. Sekoittele muutama minuutti. Sulata sekaan kanaliemikuutio ja sekoita, kunnes on tasaista. Sekoita mukaan kypsät riisit. Kaada seos isoon voideltuun uunivuokaan. Sekoita tyhjennetyssä paistinpannussa munat, maito ja 2 tl suolaa(, jos kanaliemi ei ole suolaista). Kaada vuokaan kana-riisiseoksen päälle. Laita päälle muutama pieni voinokare. Paista uunissa 200-asteisen uunin keskitasolla, kunnes pinta on ruskistunut. Sitten siirrä vuoka alatasolle ja laske lämpö 175 asteeseen. Paista yhteensä 1 tunti. Anna vetäytyä pöydällä 15 min.\nMaidon määrä näytti alun perin olevan aivan liian iso, ja tuoreeltaan laatikko oli ehkä löysempi kuin sen pitäisi olla. Nyt pakastettuja annoksia lämmittäessäni olen kuitenkin todennut, että riisin jäähtyessään imettyä lisää nestettä maidon määrä on juuri sopiva. Siitä tulee ruualle sopiva mehevyys ja pehmeys, ja se sama riisipuuromainen suutuntuma, josta pidän joulupuurossakin. Curryn maku tuntuu pakastimessa vahvistuneen, joten en suosittele tuota currymäärää sellaisille, jotka eivät yhtään pidä curryjauheen mausta.\nReseptissäni lukeva ”kanaliemikuutio pakkasesta” tarkoittaa minulla kotitekoista tiukkahyytelöistä kanaliemikuutiota, jota käytän yleensä vastaamaan 1 litraa kanalientä. Teollisia kanaliemikuutioita, kuten Maggi yms. käytetään yleensä litraan kaksi kappaletta, joten niitä varmaan tähänkin reseptiin menisi kaksi kappaletta (niistä muuten suolaa tulisi n. 1 tl). Minun nyt käyttämälläni kanaliemimäärällä kanaliemen maku on lopputuloksessa sen verran selvä, että yhtään enempää kanalientä en tähän ruokaan käyttäisi.\nMinun tämänhetkiset kanaliemikuutioni pakkasessa eivät satu olemaan varta vasten keitettyjä, vaan enemmänkin ruuanlaiton sivutuote, joka nyt vain toimii hyvin kanaliemikuutiona. Puolisoni on joskus marinoinut broilerin siipiä ja paistanut siivet marinadissaan, jolloin se jäljelläoleva marinadi on ollut voimakkaan kanaliemen makuista. Olen sen vielä ollessa kuuma kaatanut sen tiheän siivilän läpi kippoon ja siirtänyt jääkaappiin. Jääkaapissa tiukaksi hyytelöksi jähmetyttyään olen kipannut sen tiukan hyytelön leivinpaperoituun uunivuokaan, leikannut siitä palasia (ehkä n. 1 rkl per pala) ja asettanut palaset siihen leivinpaperoituun uunivuokaan niin, että ne eivät koske toisiinsa. Kelmua vielä päälle ja pakkaseen. Sitten kun ovat jäätyneet, olen irrottanut kanaliemikuutiot leivinpaperista ja siirtänyt pakasterasiaan, jonka kanteen olen teipannut tarkan tuoteselosteen pakastuspäivämäärineen ja ainesosineen. Sitten kun nämä kanaliemikuutiot ovat loppuneet pakkasesta eikä uusia itsestään vaikuta olevan tyrkyllä, keitän varmaan kanaliemikuutiot kokonaisesta broilerista tai kanasta eli keitän linnun kypsäksi ja keitän keitinliemen kokoon kanaliemikuutioiksi, jotka kylmänä hyytelöityvät tai eivät. Jos eivät hyytelöidy, pakastan jääpalarasioissa. Jos taas hyytelöityvät, leikkaan vain paloja samalla tavalla kuin ennenkin.\nruokaideat\tUncategorized\tKommentoi 31 toukokuun, 2019 14 kesäkuun, 2020 2 Minutes\nViljasorsaa, paahdettua perunaa, paistinkastiketta ja salaattia\nLidlistä ostettiin joskus kuukausia sitten pakastettu suomalainen viljasorsa. Se näytti sulatettuna tältä:\nTänään vapaapäivän kunniaksi päätimme kokeilla valmistaa sen. En ollut varmaan koskaan ennen nähnyt sorsaa muuten kuin elävänä. Paketissa olevan ohjeen mukaan sorsa ensin ruskistettin padassa, sitten lisättiin nestettä ja liemiaineksia, kiehautettiin ja haudutettiin 40-50 min. Ohjeessa neuvottin käyttämään nesteenä lihalientä, mutta tiedän kokemuksesta, että kun nesteeseen uuttuu luuta ja nahkaa, lisäumamia on parempi olla lisäämättä. Niinpä nyt käytettiin nesteenä vettä. Ohjeessa ei sanottu, paljonko nestettä pitäisi olla, mutta nyt sitä meni 2 dl. Ohjeessa nesteeseen neuvottiin laittamaan palsternakkaa, selleriä, sipulia, laakerinlehti, mustapippuria, valkopippuria ja suolaa. Kahta ensimmäistä talossa ei nyt ollut, joten laitettiin vain niitä muita: 2 sipulia lohkottuina, 1 laakerinlehti, 3 mustapippuria, 3 valkopippuria ja 2 tl suolaa. Haudutusaika venähti pitemmäksi kuin ohjeessa: ehkä 1.5 h.\nLopussa sorsa nostettiin pois liemestään ja se näytti tältä:\nKuvassa olevat yrtin näköiset eivät ole yrttejä vaan todennäköisesti vain puuttellista kynimistä. Niillä ei tällä kertaa ollut merkitystä, koska nahka oli joka tapauksessa liian sitkeä syötäväksi. Broilereista syön yleensä nahkat mielelläni, mutta tästä sorsasta en nyt voinut. Vaikka kypsennysaika olikin nyt pidempi kuin ohjeessa, sorsa vaikutti olevan vain juuri ja juuri kypsä. Lihoja oli hyvin vaikea irrottaa linnusta, ja niitä lihoja oli neljälle hengelle juuri ja juuri riittävä määrä.\nKastike tehtiin paistoliemestä. Paistolientä kertyi 5 dl, ja se suurustettiin näin: sulatetaan kattilan pohjalla 50 g voita. Sekoitetaan mukaan 3 rkl vehnäjauhoja ja kiehautetaan. Lisätään liemi sekoittaen ja kiehautetaan. Maistetaan suolaisuus ja mausteet sopivaksi, jos jaksetaan (nyt ei jaksettu). Yleensä tykkään käyttää paistoliemikastikkeisiin kermaa, mutta nyt sitä ei ollut, joten toimi ilmankin. Kastikkeesta tuli tämän näköistä:\nPerunat tein kuorimalla ja leikkaamalla kuutioiksi perunoita sen verran, kuin voidellulle uunipellille mahtui. Kuorittuina painoivat reilun kilon. Sekoitin niihin nyt puoli teelusikkaa suolaa ja 2 rkl öljyä. Paistoin 200-asteisen uunin keskitasolla sillä ajatuksella, että kunnes näyttävät paahtuneilta. Perunat olivat nyt ulkomaisia ja vetisempiä kuin tavalliset perunat, joten jouduin paahtamaan niitä jopa tunnin, kun odotin 30-40 min riittävän. Yleensä paahdetut perunat kestävät sekoittelun ehjänä heti, kun alapinnat ovat ruskistuneet, mutta nyt ne ensimmäisen sekoituksen yhteydessä osittain hajosivat, johtuen luultavasti normaalia vetisemmästä lajikkeestä. Lopulta tuli kuitenkin riittävän valmiin näköistä:\nHeti uunistaoton jälkeen ripottelin vielä pinnalle suolaa maun vuoksi. Sitten syömään.\nSorsan liha sellaisenaan maistui aika samalta kuin Lidlin myymä ranskalainen pakasteankka. Ranskalaiset pakasteankat vain ovat mureampia ja niissä parasta yleensä on rasvainen ja rapea nahka, joka nyt tällä sorsalla oli liian sitkeä syötäväksi. Lihojen irrottaminen sitkeistä sidekudoksista oli nyt vaikeaa. Kastikkeen ja paahdettujen perunoiden kanssa syötynä tämä sorsanliha maistui nyt kunnon juhlaruualta. Mureaa sai, kun lautaselle tarkoin perkasi sorsasta pelkkää lihaa eikä ollenkaan nahkaa tai sidekudosta. Tämä sorsa oli vain 800 grammaa, joten lihaa ei tästä yllinkyllin riittänyt eikä irronnut. Syötyäni annokseni loppuun lihat oli jo loppu, joten otin lisää vain perunoita ja kastiketta. Oikein nautinnollista oli niinkin. Kastikkeessa oli nyt sopivat umamit, jotka toivat paahdetuista perunoistakin hyvät maut (paahteinen, makea, suolainen) paremmin esille. Lisäksi vielä söin lautasellisen salaattia (romainesalaatti, tomaatti, kurkku, keltainen paprika, kiivi) ja kylläpä olikin tyytyväinen ja hyvinsyönyt olo.\nPakastimessamme on jäljellä vielä kaksi jäistä viljasorsaa. Seuraavalla kerralla kokeilisin sorsaa ehkä mieluummin ylikypsänä kuin vain juuri ja juuri kypsänä. Olen yleensäkin enemmän ylikypsän lihan kuin hädintuskin kypsän lihan ystävä. Luiset lihat syön yleensä ottaen mieluiten sellaisina, että ne irtoavat luusta ilman yrittämistä.\nHinta tällä viljasorsalla oli Lidlissä muistaakseni 15 euroa per kilo. Mielenkiintoistahan tälläistä on kokeilla, mutta en menisi vannomaan, että olisi hintansa väärti. Ehkä jos joskus kokeilen ylikypsänä, syömiskokemus voisi olla miellyttävämpi, kun lihoja ei tarvitse tapella irti ruhosta. Nyt se ruho jäi syömisen jäljiltä tämän näköiseksi:\nKuten kuvasta näkyy, lähimpänä luuta olevat lihat ovat punertavia, eli eivät todellakaan mitään ylikypsiä. Niitä en saanut irti ruhosta ja lopulta luovutin. En tiedä, pitäisikö loput keittää ylikypsäksi, jotta saisi loput lihat irti.\nKastiketta jäi nyt tähteeksi 250 grammaa. Siinä oli sopiva umamipitoisuus tänään, mutta huomenna todennäköisesti jo liiallinen kastikkeena syötäväksi, niin kuin kokemus on opettanut. Lopuille kastikkeille mietin, että voisin laittaa ne jauhelihapihvitaikinan nesteeksi. Pakastimesta jos ottaisin sulamaan kolme 400 gramman pakettia sika-nautajauhelihaa, voisin laittaa nuo kaikki kastikkeet nesteeksi ja lisäksi 50 grammaa jotain muuta nestettä, varmaan vettä. Lisäksi korppujauhoja 1.5 dl, 3 munaa, 3 tl + 3 maustemittaa suolaa ja 3 tl sipulijauhetta. Pihvien ruskistus ensin voissa valurautapannulla molemmin puolin, sitten loppukypsennys uunissa 200 asteessa 10-20 min. Tuo olisi minulle hyvin tyypillinen tapa käyttää tähteeksi jääneet paistinkastikkeet. Noin isosta jauhelihapihvimäärästä suurin osa menisi pakkaseen. Tuollainen sopisi nyt hyvin kuvaan, koska pakastimessani ei ole tällä hetkellä edellisiä jauhelihapihvejä, mutta hampurilaissämpylöitä on, ja ex tempore -hampurilaiset voisivat maistua silloin tällöin.\nruokaideat\tUncategorized\tKommentoi 30 toukokuun, 2019 30 toukokuun, 2019 3 Minutes\nKebakkoja ja itsetehtyä leipää pakkasesta sekä salaattia\nTänään en jaksanut alkaa isommin kokkailemaan. Lämmitin sitten pakastimesta kebakkoja ja paahdoin leipää paahtimessa. Salaatin ja salaatinkastikkeen viitsin tehdä lisäksi. Salaatinkastikkeeseen päätin nyt käyttää sitruunamehua, koska huomasin jääkaapissani kelmutetun sitruunanpuolikkaan, josta en muista, kauanko se oli puolitettuna jääkaapissa ollut. Salaatinkastikkeen tein nyt näin: 1 rkl oliiviöljyä, 1 tl sitruunamehua, 1 tl sokeria, 2 tl makeaa sinappia, ripaukset suolaa ja pippuria. Haarukalla kaikki sekaisin pikkumukissa ja sekoitus oman salaattiannokseni sekaan lautasella. Kylläpä oli kokonaisuus nyt ihana! Aiemmin laittamani yhden teelusikallisen makeaa sinappia sijaan 2 tl olikin vielä parempi, ja teki kastikkeesta paksumman. Tällä sinappimäärällä taidan mennä jatkossakin. Kebakkoa samaan haarukalliseen salaatin kanssa oli nyt tosi hyvää. Samoin se paahdettu risottoleipä voin kanssa, johon dippailin lautaselta ylimääräiset kastikkeet. Wau!\nTästä kyseisestä risottoleipäsatsista kirjoitin aiemman postauksen tänne: https://ruokaideat.com/2019/05/08/tahteista-savelletyt-sosekeitto-ja-tuore-leipa/\nSamasta kebakkosatsista kirjoitin aiemmin tänne: https://ruokaideat.com/2019/05/11/kebakkoja-kurkkuviipaleita-ja-paahdettua-leipaa/\nruokaideat\tUncategorized\tKommentoi 29 toukokuun, 2019 29 toukokuun, 2019 1 Minute


Eikö Tornionjoen lohikato kiinnosta viranomaisia? - Päivän lehti 14.7.2018 | HS.fi\nEikö Tornionjoen lohikato kiinnosta viranomaisia?\nAmmattikalastus tulisi tämän kesän osalta keskeyttää välittömästi, jotta kutunousu turvattaisiin.\nHelsingin Sanomissa julkaistiin 10.7. kirjoitus Tornionjoen lohen heikosta kutunoususta. Toimin kalastusmatkailuyrittäjänä Tornionjoella. Minua ihmetyttää suuresti Suomen hallituksen ja maa- ja metsätalousministeriön toiminta tilanteen suhteen.


Klipsipidennykset – Näin saat hiuksiin volyymiä ja pituutta | Anna.fi\nKlipsipidennysten etuna on niiden helppous. Hiuksiin pidemmäksi ajaksi kiinnitettäviä teippi- ja sinettipidennykset ovat aamulla valmiiksi päässä, kun taas klipsipidennysten kiinnittämiseen täytyy varata aikaa. Klipsipidennyksiä ei kuitenkaan tarvitse käyttää joka päivä, joten tyylin vaihteleminen on helppoa. Pidennysten aiheuttamasta päänahan ärtymyksestä ei myöskään tarvitse kärsiä, kun pidennyksiä ei välttämättä tarvitse käyttää viikosta toiseen.\nKlipsipidennyksiä voi tilata internetistä useista verkkokaupoista, sekä ulkomailta että Suomesta. Ellit kokeilivat suomalaisen Klipsipidennys.fi-verkkokaupan sekä kansainvälisen headkandy-verkkokaupan pidennyksiä. Klipsipidennys.fi-verkkokaupan Suvi Kaskela tuli opastamaan ellejä klipsipidennysten saloihin.\nEllien testaamat ja kuvissa esiintyvät pidennykset ovat sataprosenttisesti luonnonhiusta ja A-luokan Remy-hiusta, mikä tarkoittaa sitä, että hiukset on valittu huolellisesti ja ommeltu kiinnitysnauhaan luonnollisen kasvusuunnan mukaan. Näin kaikkien hiusten suomukerros kulkee samaan suuntaan ja hiukset pysyvät paremmin sileinä eivätkä takkuunnu. Pidennyksissä käytetään usein aasialaista hiusta, sillä esimerkiksi eurooppalainen hiuslaatu on hennompaa eikä yhtä kestävää.\nKlipsipidennyksen sävyn valinnasta ei kannata ottaa suurta stressiä, sillä samat pidennykset asettuvat yllättävän hyvin hyvinkin erivärisiin hiuksiin. Netistä tilatessa kannattaa kuitenkin aina etukäteen tarkistaa, millaiset palautus- ja vaihtosäännöt kaupalla on.\nKlipsipidennyksiä on eripituisia. Itselle sopivimman pituuden valitsemista auttaa omien hiusten mittaaminen korvan alta latvoihin. Aivan lyhyisiin hiuksiin pidennyksiä voi olla vaikea laittaa. Mitä lyhyemmät omat hiukset ovat, sitä enemmän saa käyttää aikaa hiusten muotoiluun hyvän lopputuloksen aikaansaamiseksi. Myös todella paksuihin hiuksiin voi klipsipidennysten asettelu olla vaikeaa.\nKlipsipidennys.fi -verkkokauppa on aktiivisesti mukana pidennystensä tuotekehittelyssä. Jatkossa valikoimiin on tulossa myös otsatukkapidennyksiä.\nHeadkandyn valikoimista taas löytyy erityisesti raidoitettuja pidennyksiä, jotka istuvat helpommin erivärisiin hiuksiin. Headkandyn klipsit ovat hieman suurempia ja nauhaan on lisätty ohutta verkkoa, joka hieman paksuntaa kiinnitysnauhaa.\nKlipsipidennyspakkaukseen sisältyy yleensä erikokoisia suikaleita, joiden koot saattavat hieman vaihdella valmistajasta riippuen. Jos omat hiukset ovat erityisen liukasta lajia, voi hiuksia tupeerata tyvestä ennen klipsin kiinnittämistä. Pitoa parantaa entisestään pieni lakkasuihkaus tupeerattuun kohtaan.\nKlipsipidennyssetti, 50 cm Deluxe Full Head Clip in Extensions, 20-22″\n1 neljän klipsin osio 1 kpl erikoisleveä kolmen klipsin osio\n3 kpl kolmen klipsin osioita 2 kpl kolmen klipsin osioita\n2 kpl kahden klipsin osioita 5 kpl kahden klipsin osioita\n2 kpl yhden klipsin osioita 2 kpl yhden klipsin osioita\nPään leveydestä, takaraivon korkeudesta sekä omien hiusten paksuudesta riippuu, miten osiot kannattaa päähän kiinnittää. Kokeilemalla selvität juuri omaan päähäsi sopivimman yhdistelmän, mutta alkuun voit kokeilla vaikka kaikkien osioiden kiinnittämistä seuraavaan tapaan:\nKiinnitä klipsit niskasta alkaen niin että alimmaksi tulee toiseksi levein osio, takaraivon leveimmälle kaikista leveimmät osiot ja päälaen takaosaan taas kapeampi osio. Kiinnitä kahden klipsin osiot pään sivuille hieman vinoon ja yhden klipsin osiot vielä näiden eteen. Jätä kuitenkin aivan kasvojen sivuun mieluummin omia hiuksia, jotteivät klipsien kiinnityskohdat jää näkyviin. Kun aiot pitää hiuksia kiinni, kiinnitä sivuosiot tavallista taemmas tai jätä ne kokonaan pois, jos tuntuu, etteivät omat hiukset riitä peittämään niitä.\nNäin kiinnität klipsipidennykset\nKoska klipsipidennykset on tehty aidosta hiuksesta, voidaan niitä muotoilla aivan samaan tapaan kuin omiakin hiuksia. Pidennykset voi muotoilla ennen kiinnittämistä tai vasta sitten, kun ne ovat jo paikoillaan. Klipsin saa kiinni niin napakasti, että esimerkiksi suoristusrautaa voi huoletta käyttää ja jos joku osio sattuisi irtoamaankin muotoilun aikana, on se helppo napsauttaa takaisin pakoilleen. Esimerkiksi kiharoiden laittaminen suoristusraudalla saattaa olla helpompaa pidennysten ollessa jo paikoillaan, koska sitten ei omien ja pidennyskiehkuroiden yhdistelemiseen enää kulu aikaa.\nSilloinkin, kun hiuksia pitää suorina, voi olla hyvä idea käydä ne läpi suoristusraudalla omien ja pidennyshiusten yhdistämiseksi luonnollisen näköisesti. Muista käyttää lämpösuojaa ennen muotoilua!\nPidennyksiä ei kannata pestä liian usein, mutta paljon muotoilutuotteita käytettäessä kannattaa pesuväliä tihentää ihan niin kuin omienkin hiusten kanssa. Hiukset kannattaa pestä pesualtaassa, johon ne voi jättää hetkeksi likoon. Hiusten pesuun suositellaan selvittäviä ja silottavia tuotteita, ei tuuhentavia tai erityisen hoitavia tuotteita.\nKoska pidennykset eivät enää saa ravintoa hiuspohjan kautta, täytyy niille antaa sitä muulla tavoin, jotteivät ne takkuuntuisi ja menisi huonoon kuntoon. Klipsipidennys.fi -verkkokaupasta voi tilata myös Biosilk Silk Therapy -hoitoaineen, joka silottaa ja sulkee hiusten pinnan. Hoitoainetta hierotaan pieni tippa käsiin ja niistä pidennykseen, erityisesti latvoihin. Hoitoaineen voi laittaa joko märkiin tai kuiviin hiuksiin, mutta kuivista näkee helpommin, mihin ainetta tulee laittaneeksi.\nPidennysten harjaamiseen soveltuu parhaiten aitoharjasharja, joka selvittää hiukset hellävaraisesti. Älä harjaa pidennyksiä kosteana!\nVärjääminen ja leikkaaminen\nJos pidennysten sävy ei istukaan omiin hiuksiin, voi kokeilla niiden värjäämistä, mutta tällöin kannattaa varautua myös yllätyksiin. Valkaisemalla voidaan esimerkiksi tummemmista hiuksista saada kylmempiä vaaleita sävyjä, mutta tällöin varauduttava siihen, että hiusten kunto tulee kärsimään rankasta käsittelystä. Viileän vaaleaa ilmettä halajaville tiedoksi, että platinapidennyksien hankkiminen voi olla kiven takana. Koska kaikki vaalennuskäsittelyt rasittavat hiusta ja tästä syystä markkinoilla olevat pidennykset taittavat hieman keltaiseen.\nHellävarainen keino kylmemmän vaalean sävyn saamiseen onkin vaaleiden pidennysten peseminen hopeashampoolla. Mikäli haluat pelata varman päälle, niin laita hopeashampoota käsienpesualtaaseen tai vatiin ja valuta kädenlämpöistä vettä reilulla teholla niin, että shampoo liukenee tasaisesti veteen. Vettä tarvitaan niin paljon, että hiuspidennykset peittyvät kunnolla. Voit vielä heilutella keitosta varovasti. Näin menettelemällä vältät sen, että hopeashampoo viilentää sävyn maltillisesti ja tasaisesti. Toista käsittely tarvittaessa halutun lopputuloksen saavuttamiseksi. Shampoon vaahdottaminen hiuspätkässä on paljon vaikeampaa ja käsittely voi värjätä hiukset epätasaisesti tai pahimmassa tapauksessa hiuksiin tulee violetteja läiskiä shampoosta. Kaikki tämä tietenkin omalla vastuulla.\nKlipsipidennyksiä voi leikata ihan samaan tapaan kuin omiakin hiuksia. Latvoja voi siis huoletta pätkäistä tai kerrostaa esimerkiksi kasvoja kehystäviksi osioiksi. Huomioi kuitenkin lyhentäessäsi hiuksia, että mitä tasaisemmaksi latvat leikkaa, sitä vaikeampi seuraavalla kerralla on asetella pidennykset juuri samaan kohtaan kuin edelliselläkin kerralla.\nHiustenpidennykset – Ellien testissä kätevät klipsipidennykset


Turvallinen, taloudellinen ja helposti purettava – Mari-Sohvi Miettinen suunnitteli muunneltavan puuasumuksen kriisialueille - Suomen Arkkitehtiliitto SAFA Valmista tuli\nArkkitehtiuutiset, Valmista tuli 4 toukokuun, 2022\nTurvallinen, taloudellinen ja helposti purettava – Mari-Sohvi Miettinen suunnitteli muunneltavan puuasumuksen kriisialueille\nPuinen Arbo-rakennus on suunniteltu poikkeusoloja varten ja tarkoitettu väliaikaiseen asumiseen esimerkiksi pakolaisleireille tai kriisitilanteisiin, mutta siitä voi myös muokata pysyvän kodin.\nArbo Shelter. Kuva: Mari-Sohvi Miettinen\nTampereen yliopiston Kestävää rakentamista kehittyviin maihin (KERAKE) -hankkeessa suunniteltiin puurakenteinen ja joustava asuinkonsepti esimerkiksi pakolaisleirejä tai jälleenrakennusalueita varten. Arkkitehti Mari-Sohvi Miettinen oli hankkeessa tutkijana.\n”Lähdin mukaan hankkeeseen puhkuen intoa maailman pelastamisesta, mutta nopeasti kävi ilmi, että vaikka rakennus on yksinkertainen, pakolaisuuden teemat ovat tosi kompleksisia ja niihin liittyy risteäviä arvoja ja näkökulmia. Ongelman monitahoisuus oli yllätys.\nKaikki tietysti toivovat, että pakolaisleirit olisivat mahdollisimman väliaikaisia, mutta vaikeat tilanteet voivat pitkittyä ja kestää jopa vuosia. Leiriä ylläpitävällä taholla taas voi olla vahva poliittinen paine saada leiri näyttämään väliaikaiselta esimerkiksi omien kansalaisten silmissä. Ristiriita syntyy, kun samaan aikaan leirin asukkaat haluavat pitää kiinni normaalista elämästään.\nVoidaanko yhdellä rakennuksella vastata molempiin vaatimuksiin? Ostava taho voisi mieltää sen väliaikaiseksi materiaalipankiksi, jonka elementit voi siirtää tai kierrättää, mutta jos tilanne jatkuu vuosia, asukkailla olisi mahdollisuus muokata asuntoja pysyviksi. Tästä kysymyksestä muodostui suunnittelun keskeinen lähtökohta.\nArbo-rakennuksessa eri toiminnoille on omat paikkansa ja asukkaat voivat vetäytyä omaan rauhaansa esimerkiksi alkoviin. Kuva: Mari-Sohvi Miettinen\nVÄHÄHIILISYYDEN TAKIA puurakenteisuus oli projektissa mukana alusta asti, mutta hankkeen myötä paljastui, että puu tarjoaa mielenkiintoisia mahdollisuuksia pakolaisrakentamiseen myös esimerkiksi taloudellisen ja sosiaalisen kestävyyden näkökulmasta.\nMuunneltavuus luo toimijuutta, kun asukkailla on mahdollisuus ottaa oma elämä haltuun ja muokata kotiaan. Hyvä esimerkki puutalojen tuunattavuudesta ovat maailmalta löytyvät Puutalo Oy:n elementtitalot.\nOn myös taloudellisempaa käyttää siirrettäviä ja purettavia elementtejä kuin panostaa väliaikaisen asumisen ratkaisuihin, kuten kontteihin, ja ostaa sitten uutta tilalle, jos tarvitaankin pysyvä ratkaisu.\nHankkeen projektipäällikkö Virpi Palomäellä ja professori Ari Hynysellä oli entuudestaan yhteistyöyrityksiä Etelä-Pohjanmaan alueella. Mukaan hankkeeseen lähti kuusi yritystä, joilta saamamme käytännönläheinen palaute oli projektissa keskeisessä roolissa.\nPandemiaan liittyvän ahdistuksen myötä aloin pohtia, mitä kaikkea tilalta vaaditaan, jotta se vastaa turvan kaipuuseen.\nProjekti alkoi tammikuussa kaksi vuotta sitten, ja pandemialla oli vaikutuksensa työskentelyyn. Aluksi lähestyin suunnittelua tosi rakennusteknisesti, mutta pandemiaan liittyvän ahdistuksen myötä aloin myös pohtia, mitä kaikkea tilalta vaaditaan, jotta se vastaa turvan kaipuuseen. Aiemmissa ratkaisuissa on ymmärrettävästi painotettu hintaa ja logistiikkaa, mutta myös inhimillisyydellä ja eläytymisellä on sijansa suunnittelussa.\nVaikka Arbo-rakennus on napakka, siinä on toiminnoille omat paikkansa. On tärkeää, että asukkaat voivat vetäytyä omaan rauhaansa esimerkiksi alkoviin. Rakennuksessa on pieni ulkotila, joka mahdollistaa sen, että voi istua omalla kuistilla ja jutella muiden kanssa. Maailmalla toteutetuissa ratkaisuissa ei yleensä ole huomioitu ulkotiloja, vaan ihmiset itse virittelevät pressuja suojiksi. Ekologisuutensa lisäksi puu on myös materiaalina miellyttävämpi ja kodikkaampi kuin konttiasumuksissa usein käytetty metalli.\nSuurin haaste projektissa liittyi siihen, että erilaisia konflikteja voi yllättäen ilmestyä minne päin maailmaa tahansa, eikä ole olemassa universaalia ratkaisua, joka sopisi kaikkiin mahdollisiin ympäristöihin. Esimerkiksi käymälät ovat vahvasti sidoksissa eri kulttuureihin ja ne pitäisi aina räätälöidä kuhunkin kohteeseen.\nArbo Shelter -asuinyksikön pienoismalli. Jatkokehittelyssä tasakatto muutettiin harjakatoksi. Kuva: Mari-Sohvi Miettinen\nHANKE TULI PÄÄTÖKSEEN juuri ennen kuin Venäjän hyökkäsi Ukrainaan. Ihmiset ovat jo ehtineet iloita, että tästä ratkaisusta saadaan apua tilanteeseen, mutta sinne asti pääseminen vaatii monenlaista yhteistyötä ja päättäväisyyttä.\nEnsimmäisistä luonnoksista saimme palautetta, että rakennuksesta syntyvä mielikuva on liian kallis, joten lähdimme tietoisesti viemään ulkoasua vaatimattomampaan suuntaan. Pienensimme esimerkiksi ikkunoita, mikä oli perusteltua myös turvallisuusnäkökulmasta.\nTyöskentely projektissa on tehnyt näkyväksi asioita, joita suomalaisessa yhteiskunnassa toimiessa helposti pitää itsestäänselvyyksinä. Yksi näistä on korkea suomalainen laatutaso.\nTasapainottelu laadun ja hinnan välillä herättää suunnittelijassa ristiriitaisia tunteita, mutta todellisuudessa tasoa voi joutua laskemaan, jotta mahdollisimman moni saa poikkeusoloissa itselleen kodin.\nTällä hetkellä työryhmällämme on työn alla artikkeli aiheesta. Toivottavasti löydämme oikean kanavan, jotta saamme hankkeen tulokset kansainvälisen tiedeyhteisön tietoisuuteen.”\nMari-Sohvi Miettinen työskentelee yliopisto-opettajana Tampereen yliopistolla, minkä lisäksi hänellä on oma arkkitehtitoimisto, Studio Patio.\nPalomäki, Virpi; Miettinen, Mari-Sohvi; Hynynen, Ari (2022): Arbo Shelter -tilakonsepti pakolaisleireille ja jälleenrakennusalueille


Amazon.com | sivu 33 | DVD Plaza\nNeljä eri tilausta 25. syyskuuta - 3. lokakuuta ja yksikään ei ole vielä liikahtanut varastolta, vaikka kaikkia näyttäisi siellä olevan.\nHitaasti lähtevät tällä hetkellä tosiaan liikkeelle, vaikka tavaraa olisi varastossa, mutta tulevat edelleen DHL Expressillä onneksi halvimillakin kuluilla.\nEdellisen tilauksen laitoin sisään 21.9. Se lähti liikkeelle 6.10. ja oli perillä 8.10.\nvintsukka Aktiivinen käyttäjä\nJaa se ei ollutkaan vain minun tilaukseni kohdalla. 1.10. tehty tilaus ollut jo vähän aikaa tilassa "Preparing for Shipment".\nNyt lähti 25.9 tilattu liikkeelle. Kaksi viikkoa kesti kunnes laukesi.\nFemman koodeja tarjolla:\nOnko tänään käytettävä? Olisihan tuokin pois GoT-boksin hinnasta...\nPitäisi olla voimassa 8/11 asti. Isojen poikien mukaan myös Amazonin muille sivustoille voi olla vastaavia koodeja. Mulle kelpaisi koodi UK-sivuille.\nmopsi Aktiivinen käyttäjä\nAmazon.de kohdalla tulee ainakin itselleni: "The promotional code you entered cannot be applied to your purchase."\nmopsi sanoi: ↑\nSekin vielä. En ehtinyt edes kokeilla\nMulla toimi ongelmitta.\nPostage & Packing: €7.49\nPromotion Applied: -€12.49\nOrder Total Including VAT: EUR 42,16\nNäyttää olevan 25 euron raja ja voimassa enää tänään\n71 dB, 01.11.2020\nAmazon.comista tilatussa blu-ray:ssa oli sentin kokoinen reikä kotelossa. Otin yhteyttä asiakaspalveluun sähköpostilla heidän sivujensa kautta ja tunnissa tuli vastaus. Teknisistä syistä (tuotetta ei näytä olevan Amazonilla tällä hetkellä varastossa) uutta tuotetta ei voitu lähettää, joten rahat hyvitetään ja vahingoittuneen blu-rayn voin "hävittää" haluamallani tavalla. Mikäli haluan tehdä uuden tilauksen, Amazon maksaa rahdin nopeimman toimitustavan mukaan.\nHyvä maku jäi asiakaspalvelusta.\nEi sattus kukaan tietämään Amazon.com:iin mitää alekoodeja ym.? Olis kohta tilaus lähdössä mutta pitäs hiukan saada hintaa alaspäin.\nPari viikkoa sitten Saksan Amazon ei suostunut toimittamaan CD-boksia velipojan osoitteeseen Helsinkiin. Yritin omaa kotiosoitettani eikä onnistunut sinnekään, mutta sen sijaan duunipaikan osoite kelpasi. Tänään sitten sama juttu Amazon.comin kanssa, kun toimitusosoitteeksi täytyi valita työpaikan osoite. En heti keksi mikä tässä on taustalla.\nOlipas hyvä että tulin tänne tsekkaamaan tilanteen. Se siis on ihan tavanomaista Amazon.com:in kanssa, että tilausta "hierotaan" "Preparing for Shipment" -tilassa melkoisen pitkään.. Viime aikoina on tullut tottuneeksi siihen että jos jostakin tilaa "varastossa" olevaa tavaraa niin se lähetetään aika noileasti.\nIhan sama täällä. 4K tilaukset jankkaa odotus tilassa.\nTäysin normaalia. Mikään ei liikahda varastosta alle viikon, mutta kun liikahtaa, on yleensä päivässä, korkeintaan parissa himassa, vähän riippuen miten viikonloppu sijoittuu postitukseen.\nKaksi viikkoa on viimeisimmissä tilauksissa kestänyt ennen kuin lähtevät liikkeelle. Olen kuitenkin tyytyväinen, kun tulevat edelleen parissa päivässä kotiovelle DHL Expressillä postituksen jälkeen halvimillakin kuluilla, mikä on ihan järjetöntä ylipalvelua.\nOnko kukaan käyttänyt Amazonin "Estimated Import Fees Deposit" -palvelua (yli tullaamisrajan arvioiduissa tilauksissa)? Millaisia kokemuksia?\nAi onkos tuo joku erillinen palvelu? Kun olen viimeksi USA-Amazonista tilannut, niin kyllä ne tullimaksut ovat automaattisesti tulleet hintaan mukaan. Kokemuksia on ja moitteettomasti on toiminut. Esimerkiksi tapauksessa, jossa tullimaksut olivat Amazonin kaavailuja pienemmät, se ylimääräinen palautettiin minulle takaisin Amazonin taholta.\nmarlan ja TheRealThing tykkäävät tästä.


Lietesota – taistelu tuulimyllyjä vastaan? - Sydän-Hämeen Lehti\nJaa: Sydän-Hämeen Lehti Julkaistu 13.12.2017 08:40 Lukijalta\nSydän-Hämeen Lehden päätoimittaja Tommi Liljedahl pohdiskeli (SHL 25.10.2017) jo vuosia käytyä lietesotaa ja siihen liittyen pienempien kuntien vaikuttamisen mahdollisuuksia varoitellen taistelusta tuulimyllyjä vastaan. Lietesodassa on kysymys lietteenkuljetuksen siirtymisestä kiinteistöhaltijan sopimusperusteisesta järjestelmästä kunnan eli käytännössä Pirkanmaan Jätehuolto Oy:n monopoliksi.\nPohdinnassa mentiin aivan suomalaisen demokratian ytimeen. Päätöksenteon avoimuus, mahdollisuus vallan haastamiseen ja vaihtoehtojen esittäminen mahdollistavat toimivan demokratian.\nOn tärkeää, että tiedotusvälineet tuovat esiin erilaisia näkemyksiä ja myös haastavat päättäjiä keskusteluun asukkaille tärkeissä asioissa. Päätoimittajalla on syytä olla ylpeä Sydän-Hämeen Lehden linjasta. Päätöksenteossa sekä myös julkisuudessa esiintyneet virheelliset väitteet on lehdessä voitu oikaista. Kolikon eri puolet on tuotu hyvin esille.\nNäin ei ole kaikissa lehdissä. Vaikka on täysin ymmärrettävää, että merkittävän ilmoittajan taloudellisia etuja halutaan suojella, toivoisin, että yksiselitteisesti virheelliseen ja käytännössä oikaisujen julkaisematta jättämällä valheelliseen uutisointiin perustuvien lehtien tilaajat ja mainostajat äänestävät euroilla.\nVastuullisissa tiedotusvälineissä kukaan ei enää väitä aikaisemmin noin 90 alalla toimivan yrittäjän vaihtumisen 5 monopolin aliurakoitsijaksi lisäävän kilpailua. Kukaan ei väitä hintojen alenevan 20─40 prosenttia, mikäli ne joidenkin asiakkaiden osalta moninkertaistuvat.\nPöyry Finland Oy joutui uudessa selvityksessään käytännössä myöntämään 28.2.2013 päivätyn selvityksen kuljetusjärjestelmien nykytilasta Pirkanmaalla olevan täysin paikkansapitämätön.\nSe, että asiakkaalta poistetaan mahdollisuus vaihtaa yrittäjää mikäli hinta tai palvelu ei tyydytä, on iso askel kohti sellaista järjestelmään, joka ei ole koskaan toiminut. Julkinen keskustelu on tuonut tämänkaltaiset epäkohdat esille.\nMeillä on esimerkkejä, kuinka niin sanottu yleinen mielipide on onnistunut järkevöittämään päätöksiä ja lakeja.\nTilanne on nyt lietteenkuljetusasiassa hyvin samankaltainen kuin silloin, kun ympäristöministeri aikoinaan runnoi läpi haja-asutusalueiden jätevesiasetuksen. Silloinkin vahvimpina puolustajina olivat hankkeesta taloudellisesti hyötyvät tahot. Kysymys olisi ollut miljardiluokan liiketoimista.\nKaikki tiesivät jo asetuksen valmisteluvaiheessa, ettei kuivanmaan mummonmökkien jätevesillä ole merkitsevää vaikutusta vesistöjen rehevöitymiseen. Sekin tiedettiin jo etukäteen, että suunniteltu jopa reilun 10 000 euron talokohtainen investointi olisi kohtuuton ja täysin turha.\nAsian ratkaisi se, että silloinkin oli SHL:n kaltaisia medioita sekä aktiivisia kansalaisia, jotka taistelivat tuulimyllyjä vastaan. Tilanne näytti alussa lähes toivottomalta. Toisella puolella oli polttovoimana satojen miljoonien eurojen voittoja haluavat tahot sekä virallinen, viranomaisten julkaisema totuus.\nToimenpiteiden kohteiksi ajateltujen henkilöiden sananvapaus toteutui myös lopulta käytännössä. Kolikon toista, maksajan puolta, käsiteltiin ensin vain muutamissa julkaisuissa. Mutta käsitys, että joidenkin toimijoiden satojen miljoonien voitot eivät voineet oikeuttaa kohtuuttomuuksia, levisi lopulta nimenomaan julkisuudessa.\nLopullinen niitti oli, että hankkeen poliittinen hinta nousi riittävän korkeaksi. Jätevesiasetus aiheutti keskustan vaalitappio vuoden 2011 eduskuntavaaleista. Sen jälkeen ei enää löytynyt hankkeelle edistäjiä.\nKeskitetyn lietteenkuljetuksen osalta olemme nyt asian hyssyttelyvaiheessa. Nyt uskotellaan, että asiahan on jo päätetty, siihen ei voi vaikuttaa.\nEsittäessäni 13.11.2017 Tampereen valtuustossa senkaltaisia tekstimuutoksia vuoden 2018 talousarviokirjaan, joissa Tampere olisi linjannut hyväksyvänsä sekä kuntien jätelain 37.1 § arviot alueiltaan että alueellisen jätehuoltolautakunnan yhdenvertaisen jäsenjakauman, valtuustosalista kuului hyvin voimallisesti: älä puhu enää tästä.\nMikäli hiljaisuus ja vaikeneminen, kieltäytyminen virheelliseksi todettujen väitteiden oikaisemisesta, on jonkin päätöksen säilymisen edellytys ─ se päätös tulee kumoutumaan.\nLue lisää aiheesta: lietekuljetus lietesota lukijan kirje Pirkanmaan jätehuolto


Cadillac Eldorado Coupe Touring Coupé 1994 - Vaihtoauto - Nettiauto\nVuosimalli 1994 (ensirek. 1-1994) Katsastettu 7-2016\nVikalista haettu viime kesänä. Muutama huomautus, hylky jarruista(laahaa) käytetty auki ja luikastettu mut varmaan kaipais satuloitten avausta, ja toinen takapyörän laakerista. Helpolla päivässä leimalle. Itellä ei mielenkiinto nyt riitä.\nKone ja loota pelaa niinku pitää eikä oo nesteitäkään hävittänyt. Öljyt vaihoin ku tuli i...Lue lisää »\nKone ja loota pelaa niinku pitää eikä oo nesteitäkään hävittänyt. Öljyt vaihoin ku tuli itelle ja lisätä ei oo tarvinnut. Kesän ja vähä toista tuli ajettua, varmaan sen 5000km.\nUlkona ja sisällä pientä sanomista siellä täällä. Ei estä käyttöä. Edellinen omistaja väitti ettei oo talvella ajettu ja pohja näyttää siltä et voi vaikka pitää paikkansa. Ite en oo talvella ajanut. Ei oo siis talvi kumejakaan. Mätiä en oo löytänyt.\nVaihtoa voin harkita halvempaan ja rahaan. Tai jos jotain kivaa tulee niin ehkä jopa päitteen. Mieluiten kuitenki rahaan.\nSoittamalla lisää tietoa. Auto ja omistaja Tampereella ja puhelimella ja parhaiten kiinni. Piilota »\nCadillac Eldorado 4.6, '95, 320 tkm\nCadillac Eldorado 4.6, '95, 282 tkm\nCadillac Eldorado 4.6, '93\nNettiauto ID 9840441


Ruusuja, tähkiä | Pionihullun päiväkirja\nNyt kukkivat kurtturuusut, jotka keväällä leikkasin alas. Tuoksu on aivan ihana. Taitan aina kukan käteeni, kun kävelen ohi ja nautin tuoksusta.\nMutkapenkissä on yllättävän rehevää ja tällä hetkellä vihreiden erisävyjä ja lehtien malleja.\nKohta punatähkät punertavat. Ostin pussillisen mukuloita Kauppilasta keväällä ja laitoin kahteen kohtaan penkissä. Olen aivan ihastunut niihin. Ne ovat mukavan näköisiä kaikissa kasvun vaiheissa. Vielä on varsinainen kukinta näkemättä, toivon vain, että pysyvät pystyssä.\nUnikot ja värimintut kukkivat myös kohta. Valkoinen väriminttu nyt ainoana.\nTarhaväriminttu, Monarda Schneewittchen\nVain syysleimut puuttuvat tästä penkistä. Niitä minulla oli kymmentä sorttia ja viime talvi tappoi lähes kaikki. Nyt etsin kukkivia taimia, jotta näen oikean sävyn. Näen mielessäni ihanan yhdistelmän punatähkästä, värimintusta ja syysleimusta.\nJalopähkämön näen myös uusin silmin. Sehän kukkii yllättävän kauan ja kauniin värinenkin tuo on.\nLähipensaassa ruokaili ruma äänisiä, mutta kauniita närhiä.\nThis entry was posted on 25.7.2016, in Yleinen and tagged linnut, Mutkapenkki, ruusupensas. Bookmark the permalink.\t6 kommenttia\nEnsimmäiset perhoset →\n6 thoughts on “Ruusuja, tähkiä”\nJa varmasti ihana tuoksu ruusuissa!\nHyvä kuva Närhestä!\nEläimiä kiva kuvata, harvoin ehtii, ovat niin nopeita.\nHieno pehko punatähkiä! Kukinnasta tulee varmasti mainio.\nJoo, odotan innolla.\nPunatähkien varret ovat niin jämäköitä, että ne pysyvät hyvin pystyssä. Minulla oli niitä kymmenkunta, mutta suurin osa kuoli viime talvena.\nMukava kuulla! Kiitos!


MATT MOOREÍS * THE SOUTHÍS BEST BUTTSÍ VIE LUKIJAT HERKULLISELLE GRILLIRETKELLE - MATKUSTAA\nTärkein Matkustaa Matt Mooren ”The South's Best Butts” vie lukijat herkulliselle grilliretkelle\nNashvillessä toimiva kokki ja kirjailija Matt Moore palaa kolmannen keittokirjansa kanssa korostaen pitmastereita, jotka ovat hallinneet hitaasti savustetun, haarukalla tarjotun sianlihan.\nKansi etelän parhaista pepuistaLuotto: Time Inc. Kirjat / Andrea Behrends\nJuuri ajoissa toukokuussa järjestettävälle kansalliselle grillikuulle, South's Best Butts: Pitmaster Secrets for Southern Barbecue Perfection tarjoaa kirjallisen todistuksen syvästä, alkuperäisestä yhteydestä etelän ja sen pitkäaikaisen perinteisen asiantuntevasti savustetun lihan välillä. Ja tässä suhteiden tutkiminen on keittokirjan tekijä, kokki ja yrittäjä, Matt Moore . Nashvillessä toimiva, itse julistautunut Southern Gentleman palaa kolmannen keittokirjansa kanssa korostaakseen pitmastereita, jotka ovat hallinneet hitaasti savustetun, haarukka-herkullisen sianlihapalan ja ikonikastikkeet, sekä tarinoita heidän rakkaudestaan tämän vaatimattoman leivoksen valmistamiseen. liha liekkien yli. Mooreen pitkä kokemus kuopan miehittämisestä palvelee jonkin verran matkanjohtajana ja mentorina 'grillivyön' kautta, mikä tekee hänestä täydellisen henkilön viemään meidät tälle herkulliselle matkalle. Joten kiinnitä turvavyöt, tämä luku lupaa olla erittäin täyttävä matka.\nradiokaupunkiraketit Houston 2015\nSouthern Living : Miksi valitsit sianlihapohjan tähän kirjaan?\nMatt Moore : Minulle ja grilli-veljebändille kylkiluut ovat aina olleet laulaja. Kaikki rakastavat heitä. Mutta totuus kerrotaan, ne voivat olla tavallaan hienoja ja vaikeasti käsiteltäviä ajoittain. Viime aikoina olet nähnyt, että rinta tekee roiskeita paikalle. Kutsumme rinnan pääkitaristiksi yrittäen varastaa osan valokeilasta. Minusta oli tavallaan tärkeää kiinnittää huomiota etulinjan takana oleviin ihmisiin. Voit kutsua sitä [sianlihaksi] rumpaliksi tai basistiksi pitämällä kaikki ajoissa. Se on eräänlainen nöyrä ja edullinen leikkaus, joka ei saa paljon rakkautta, mutta oikein kypsennettynä se voi olla aivan herkullista. Ja mielestäni parempi kuin suuri kylkiluu tai rinta.\nSouthern Living : Huomasimme, että reseptit olivat melko yksinkertaisia. Oliko yksinkertaisuus alkuperäinen tavoitteesi kuratoiden tätä kokoelmaa?\nMatt Moore : Yksinkertaisuus oli aina tavoitteeni. Keittokirjojani hakeville ihmisille haluan, että ne ovat repeytyneitä, repeytyneitä, tahraisia ja hyvin käytettyjä kirjoja. Se on hieno dokumentaatio ihmisistä, paikoista ja ruoista, mutta samalla haluan ihmisten löytävän sen saataville. Perinteisesti lihan ruoanlaitto ja tupakointi vievät laitteita ja melko vähän aikaa ja vaivaa. Kirjoitimme reseptejä, joissa voit todella tehdä kaiken alusta loppuun. Sinun ei tarvitse kokata 20 tunnin sianlihaa, jotta voisit nauttia kirjasta.\nSouthern Living : Miksi tälle grilliretkelle oli tärkeää antaa puusuosituksia ja ehdotuksia lisukkeiksi?\nMatt Moore : Luulen, että kuka tahansa, joka on kiinnostunut grillikirjasta, ihmettelee, minkä tyyppistä puuta lihan savustamiseen käytetään. Minusta oli tärkeää, että niille, joilla on vähemmän kokemusta, käydä läpi erilaisia tupakointimenetelmiä. Voit luoda upean grillin 50 dollarin grillillä tai voit luoda sen 10000 dollarin grillillä. Se on kaikki ajan ja lämpötilan säätämisen tulos, eikä hieno laite. Halusin varmistaa, että asetamme kaikille tasavertaiset toimintaedellytykset.\nLisäruokien suhteen kaikilla eteläisillä pöydillä tulisi olla lisukkeita kuin Mississippin mahtavan pituuden. Halusin täydentää kirjan, jossa on paljon esteettömiä sivuja, jotta voit nauttia grillistäsi.\nSouthern Living : Miksi luoda etenemissuunnitelma etelän kautta, toisin kuin reseptien sisällyttäminen?\nMatt Moore : Yksi asia, josta useimmat ihmiset todennäköisesti sopivat, on se, että grillivyön muodostaa 12 osavaltiota. Kirjan etupuolella näet 12 osavaltiota. Minusta oli tärkeää olla keskittymättä vain Tennesseeen tai Kentuckyyn ja kotini tai tietoni läheisyyteen. Halusimme varmistaa, että osuimme määränpäähän kussakin osavaltiossa, joten katimme valtaosan alueesta. Kaikkialla, missä kävimme, oli todellinen ravintola, joten pystyisit lähtemään matkalle itse, nousitpa autoon vai hypätä lentokoneeseen. Sen sijaan, että se olisi reseptejä kotikäyttäjiltä, joihin ei ole pääsyä, kyse oli pikemminkin paikoista, joissa voit todella käydä. Voit saada hyviä tuloksia kotona tai jopa parempia tuloksia käymällä ulkona ja käymällä joissakin paikoissa, luomalla oman tiekarttasi. Minun mielestäni tämä ei ole kirja minusta tai resepteistä. Olen vain yksi tarinankertoja.\nSouthern Living : Oliko oppimasi uusia asioita tai mitä yllättänyt tätä kokoelmaa kehitettäessä?\nMatt Moore : Käytimme sianlihaa takapuolena hauskana otsikkona ja väliaineena mennäksesi ulos tutkimaan, mutta reseptejä on rinta, kana, makkara ja kaikki muu, mitä löydät. Mutta mikä oli hauskaa, oli selvittää kaikki erilaiset tapat, joilla ihmiset keittivät sianlihaa. Itse asiassa se oli eräänlainen järkyttävä, ymmärtäen leikkauksen monimuotoisuuden. Ja kaikki eivät tarjoile sitä voileivällä - se menee nachojen päällä , ramen, collard vihreät ja tacot.\nRedneck-kuisti NachosLuotto: Time Inc. Kirjat / Christopher Testani\nSouthern Living : Kun puhutaan nachoista, mikä on nimi Redneck Pork Nachos (yllä oleva kuva) takana?\nMatt Moore : Se tulee Mississippistä. Kun lisäät siepattuja sianlihaa, sulatettua juustoa ja vähän makeaa ja savuista kastiketta, luulen, että se vie tuon klassisen ruokalajin täysin eri areenalle. Se on varmasti yksi suosikkimeksikoni perinteisestä meksikolaisesta keittiöstä sekoitettuna eteläiseen kierteeseen.\nSouthern Living : Mitä toivottavasti lukijat ottavat kirjasta pois herkullisten reseptien lisäksi?\nMatt Moore : Ihmiset ja tarinat. Ruoka on upeaa ja valokuvaus on hienoa, mutta se on tarinoita. Minulle oli todella tärkeää päästä ulos ja antaa ihmisille käsitys siitä, missä grilli seisoo tänään ja missä se voi olla tulevaisuudessa. Tapasin niin monia erityisiä ihmisiä kaikilta elämänaloilta - miehiä ja naisia, eri etnisyyksiä. Minulle oli todella tärkeää vangita laaja ja monipuolinen joukko hienoja ihmisiä, jotka työskentelevät vain ahkerasti joka päivä, kokkaavat perheelleen ansaitsemaan itselleen elantoa. Mielestäni ei ole mitään parempaa kuin tunnistaa nämä ihmiset, jotka harjoittavat etelän grilliruokien perinteitä ja heidän ansaitut ponnistelunsa.\nValmistaudu sytyttämään tupakoitsija tänä kesänä ja tee tämä herkullinen Redneck Porch Nachos -astia. Se on yksi Matt Mooren uuden keittokirjan monista huippuluokan grilli-resepteistä, South's Best Butts: Pitmaster Secrets for Southern Barbecue Perfection . Ostettavissa tässä .\n5 kuppia pyöreitä tortillalastuja\n1⁄2 cup paistettuja papuja, lämmitetty\n10 unssia terävää Cheddar-juustoa, silputtu (noin 2 1⁄2 kuppia)\n6 unssia vedettyä sianlihaa\n2 rkl viipaloituja mustia oliiveja\n1 rkl Squealerin alkuperäinen BBQ-kastike (alkuperäinen resepti kirjassa)\nTäytteet: tilli-suolakurkkulaastut tai viipaloidut jalapeño-chilit\n1. Esilämmitä broileri uunitelineellä 6 tuumaa lämmöltä. Järjestä puolet lastuista suurelle uuninkestävälle lautaselle. Kerros puolet pavuista, 1 kuppi juustoa, jäljellä olevat sirut, jäljellä olevat pavut ja 1 kuppi juustoa. Yläosassa on vedetty sianliha ja jäljellä oleva 1⁄2 cup juustoa. Broil, kunnes juusto on kuplivaa ja hieman ruskeaa, noin 5 minuuttia.\n2. Lisää hapan kerma, mustat oliivit ja grillikastike. Tarjoile haluttujen täytteiden kanssa. Tarjoile heti.\nmikä värin väri on paras mustille hiuksille\nOte: Eteläiset parhaat peput kirjoittanut Matt Moore. Tekijänoikeus © 2017 Oxmoor House. Painettu uudelleen Time Inc. Booksin, Time Inc. New Yorkin osaston, luvalla. Kaikki oikeudet pidätetään.\nkanavointi tatum jenna tanssilauta\nmiksi painoin liikunnan jälkeen\ntanssiopettajani vihaa minua\ndiana ross laulaa sateessa\nmiksi menin naimisiin angela-kohtausten kanssa\nKATSO: Kiinteistöveljet sanovat, että nämä ovat kaksi pahinta väriä seiniesi maalaamiseen